text:
Popularity/access rank: Site number 455927 (.com extension); 702742 (global rank)
Sponsored link
Boletinextra information:
Boletinextra Summary
Bon Bini! Boletin Extra Bon Bini! Boletin Extra - Noticia Directo About Us / Contact Us Home Local Policial Corte Curacao Deporte International Politica Social 22. Nov 2012 ECRO HOMES ARUBA Prijs di botter di gas a subi pa uso di cas Written by boletin on November 22, 2012 . Posted in Local Embedded with WP YouTube Lyte. Watch this video on YouTube .
Parl. Andin Bikker ta splica cu prijs di botter di gas a aumenta. A bini un limitacion di botter di gas pa anja cu ta subi e prijs pa pueblo, despues cu usa 6 botter di gas. Continue Reading No Comments DESCUBRIMENTO HISTORICO RIBA PLANETA MARS Written by boletin on November 21, 2012 . Posted in Local.
Pasadena – Cientificonan ta kere di a haci un descubrimento hisotrico riba e planeta Mars. E explorador Curiosity recientement4e a reboltea e suelo. E datonan aki lo forma parti di e buki hsitorico, investigado major John Grotzinger a bisa e emisora Continue Reading No Comments Auto ta dal peaton pazuid di Marriott Hotel Written by boletineExtra on November 21,
Server IP of boletinextra.com: 108.178.25.42
Domain extension: .com (list top sites in .com (Commercial))
Sponsored link
logo.png
logo
banner_ecro.png
BANNER ECRO HOMES
0.jpg
mars-166x125.jpg
mars
IMG_1069-130x125.jpg
IMG_1069
0.jpg
47-topfm-185x55.png
47-topfm
Juan-david-Yrausquin-103x125.jpg
Juan david Yrausquin
0.jpg
Edwin-Duijneveld-185x125.jpg
Edwin Duijneveld
11-21-2012-6-50-36-PM-79x125.jpg
11-21-2012 6-50-36 PM
1-1-185x123.jpg
1-1
0.jpg
Ambulance-Aruba-166x125.jpg
Ambulance Aruba
SIAD-168x125.jpg
SIAD
0.jpg
prijs-di-petroli-125x125.jpg
prijs di petroli
Parlamentario-XRM15-82x125.jpg
Parlamentario-XRM15
IMG01712-20121117-19111-300x2251-166x125.jpg
IMG01712-20121117-1911[1]
rutte-125x125.jpg
rutte
IMG_1077-185x123.jpg
IMG_1077
0.jpg
0.jpg
Brandweer-Aruba-1-166x125.jpg
Brandweer Aruba 1
IMG01087-20121120-0739-166x125.jpg
IMG01087-20121120-0739
External links:boletinextra.com is linking to those sites:
- About Us / Contact Us
- Local
- Policial
- Corte
- Curacao
- Deporte
- International
- Politica
- Social
- Prijs di botter di gas a subi pa uso di cas
- boletin
- DESCUBRIMENTO HISTORICO RIBA PLANETA MARS
- Auto ta dal peaton pazuid di Marriott Hotel
- boletineExtra
- Dia internacional di derecho di mucha
- Top 95 FM Online Streaming
- admin
- Personal den servicio di gobierno a baha pero gastonan a subi
- Fraccion di MEP ta sigui cu investigacionnan ariba Urirama y a haci pregunta riba Vaderpiet
- SANCIONNAN DI ESTADOS UNIDOS CONTRA LIDER DI HEZBOLLAH
- Nos ta riba e bon caminda pa loke ta trata e derecho di mucha den comparacion cu otro paisnan pero hopi mas mester wordo hasi!
- Otro tapmento di crime dor di ministerio publico
- PARTIDO MEP TA CONDENA INTIMIDACION DI COLEGA XIOMARA RUIZ-MADURO
- Parl. Desiree Croes (AVP) a confirma di lo casa na Amsterdam dia 12-12-12 cu su pareha
- Check this out on Chirbit
- Ta pidi buskeda di: Un entertainer di RIU Hotel Omar Eduardo Muñoz Aguilar
- Simulacro teni diamars mainta riba pista di airport
- No puntra con por mehora situacion di bo miembronan, pero puntra kico bo por aporta na bo pais
- 11 hende mas prepara pa traha riba ambulance
- Ora bo cambia di adres mester bay cambia na SIAD tambe
- Xiomara Ruiz Maduro ta reacciona riba un corant Chines riba contrabanda di whiskey
- PRIJS DI PETROLI A AUMENTA CONSIDERABLE- MENTE
- Pueblo mester haya claridad riba Vader Piet promer cu bin cu e parke di molina di biento na Urirama
- Cliente ta mira raton ta core den un supermercado y ta hanja pan tur comie na e Supermercado
- HULANDA TA PERMANECE E GRAN PAGADOR UNION EUROPEO SEGUN RUTTE
- Barak den cura di Ex Bushiri Hotel ta pega candela
- Super Food Sasaki tin un dak special cu ta laga nan spaar coriente y bende mas barata
- Gastonan di personal a subi 69 miyon y sindicatonan mester copera awor cu indexeering
- 12 hende a pasa e curso di EMT pa Cuerpo di Bombero
- Fuerte indicacion cu tin hefe di polis ta wordo interoga den caso whiskey
- Trekker ta perde control pa motibo di santo riba caminda
- PORTUGAL TA CUMPLIENDO CU E CONDICIONNAN DI PRESTAMO DI EMERGENCIA
site visit date: 2012-11-22 08:40:39
boletinextra.com site information


c: text/html

text:
PatSaint :
Entrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia Saint
No hay comentarios... se el primero!

robotstxt: allowed

filter: keep


text:
Archivo di August, 2009
ORANJESTAD (AAN): Na Montaña diabierna anochi central di polis a instrui patruya Noord pa bay atende problema familiar.
E patruya cu a presenta, a resulta cu tata, mama y yiu homber a sali keiro. Durante di keiromento tur cos tabata bay bon, pero na caminda un dado momento a sosode discusion cu a sali for di man.
Yiu homber di e pareha su fuse a bula y a start un pleitamento formal. Polis a intermedia pa trece tranquilidad, pero e yiu homber inicialnan R.A.C. di 31 aña tabata histerico y probablemente e lo por tabata bao di substancia y no tabata comportando su mes.
ORANJESTAD (AAN): Un bida largo a bisa ayo. Un pilar fuerte den nos comunidad a doblega pa descansa den brasa di Señor na e bunita edad di 91 aña. Su imprenta di pia ta keda marka ariba diferente tereno: Su profesion di accountant e a eherce cu orguyo y dignidad.
Su sentido pa equidad (justicia) tabata asina halto cu e a yama su oficina di administracion y incasso ‘Equidad’; oficina cu el a maneha pa mas di 20 aña. Prome cu esei, den e mes ramo di accounting e a traha pa mas cu 25 aña na firma Jan C. Lacle N.V. na Santa Cruz.
ORANJESTAD (AAN) – Matutino DIARIO a entrevista señora Michelle Winklaar, candidato number 7 riba lista di Partido di Pueblo Arubano “AVP”, ken a pasa den fin di siman na diferente supermercado pa parti tas pa haci compra.
Esaki a sosode tanto na Playa como na San Nicolas unda por a mira e candidato conversa cu diferente persona mientras e tabata parti e tas.
Michelle a comenta cu el a haya hopi atencion pa e tasnan den e supermercadonan cu el a bishita y e ta kere cu hopi hende ta aprecia cu nan por bay haci compra cu un tas di un material duradero, cu no ta di plastic, y esey tabata e idea tras di e proyecto aki.
ORANJESTAD (AAN): Horible, horible loke Nel Oduber a haci cu nos pueblo y muy en particular cu e empleadonan di Valero y tur e contratistanan cu tabata traha den Valero. Nel Oduber y Nel Oduber so ta responsabel pa e drama cu ta pasa over di nos isla. Valero a bay pasobra nos tin un prome ministro cu solamente tabata wak e interesnan di su hendenan. Na tur por lo menos 6000 hende a perde trabao.
Horible un biaha mas pasobra esaki ta directamente y unicamente e falta di Nel Oduber. Na Februari 2007 Valero a propone gobierno di Nel Oduber pa e kita e BBO y pone un winst belasting y Valero a inverti 1 biyon Dollar den e planta pa renobe completamente.
ORANJESTAD(AAN)— Valero den su ultimo memo na su empleadonan a anuncia cu mirando e desaroyonan nan a dicidi cu nan lo continua e shutdown di e refineria indefinitivamente.
Esaki ta un sla inmensamente duro pa nos isla y ta directamente e resultado di mal maneho di e gobierno di MEP. Dos aña pasa Valero a ofrece gobierno pa inverti dos biyon dollar pa renoba e planta completamente pa asina por tin un refineria pa hopi tempo mas.
E oferta tabata encera cu e gobierno mester kita e BBO for di Valero y na e mesun momento elimina e tax holiday cu Valero tin y introduci un winstbelasting pa e compania. Valero lo garantiza gana of perde placa pa en todo caso paga entre 40 pa 50 miyon florin pa aña.
ORANJESTAD (AAN): Un accidente basta serio a sosode riba e caminda grandi di Playa pa San Nicolas.
Un chofer a keda gravemente herida despues cu su auto a bolter y ranca dos palo di luz. E velocidad cu e auto tabata bay direccion pariba mester tabata uno hopi halto si mira e resultado di e desgracia.
Un auto cu tambe tabata bay pariba a medio purba pasa un truck y na dado momento e auto accidente cu parce tabata bin di patras cu velocidad halto a perde control purbando di kita. Su velocidad halto a pone cu el a baha caminda na man robez y bolter masha mahos pa finalmente keda pega riba e palo di luz.
ORANJESTAD (AAN): Algo asina por pasa solamente ora cu bo ta duna ken cu ta trabao y cu no conoce sikiera e bandera di nos madre patria Hulanda.
Riba e foto aki por mira con a lanta e bandera di Hulanda na parlamento di Aruba. Na lugar di mustra e respet a mustra mas bien e falta di respet. Un bandera cu a worde lanta for di mainta trempan y cu atardi 2or ainda esaki tabata asina.
Hopi yamada DIARIO a haya pasobra te hasta e hulandesnan cu ta di vacacion na Aruba a keda babuca di mira cu un partner den reino no sa cu e bandera ta Rood, Wit Blauw y no Blauw, Wit, Rood.
Ayera Marisol a pone avisonan grandi den tur corant na Aruba splicando esnan cu por tabata envolvi den su escandalo cu esun cu ta paga personanan cu no ta departamentonandi gobierno sumanan di placa pa haya cas na Sero Colorado por ta mes castigabel cu esnan cu ta bendiendo e casnan. Marisol a cuminza sinti cu e caso aki ta otro cu e terenonan grandi cu e a yega di duna na su inversionistanan. Aki ministerio publico tin hopi mas dificultad pa no persigui e Ministro.
Un biaha mas DIARIO kier duna e detayenan di e complot di Seroe Colorado. Marisol a mira negoshi den benta di e casnan na Seroe Colorado y a dicidi di bira partner cu un di su empleadonan den gobierno.
ORANJESTAD (AAN): Atrobe, un biaha mas, Minister di Enseñanza y di hopi otro cartera, ta bolbe pega barco ora cu e ta emiti un comunicado di prensa señalando cu Colegio Arubano San Nicolas ta worde drecha cu Placa di Plant NV.
Relaciona cu esaki, segun Marisol, na aña 2006 Parlamento di Aruba a logra pone un suma di 2.6 miyon Florin pa loke ta renobacion y mantencion di Colegio Arubano.
Segun acuerdo den Parlamento, 540 mil Florin lo a worde aloca pa drecha e problema cu tabata tin ora di awacero na Colegio Arubano Playa y tambe pa drecha e tereno di school.
ORANJESTAD (AAN): Segun hopi di e grandinan cu ta gosa di pension ta sinti nan mes hopi ofendi cu e palabranan cu Nel ta usa den nan direccion. Cada biaha cu nan habri nan boca nan ta ser ofendi door di Nel cu su palabranan fuera di lugar.
“Acaso nos como grandinan cu a traha duro pa hiba e pida baranca aki padilanti no tin derecho di habri nos boca y bringa pa nos derechonan?”
Nel Oduber a lubida cu e tambe ta Opa, e tin 62 aña y hasta nieto e tin. Nel a lubida cu awendia cu e ta gosa di un pension barbaro cu e no mester lubida, kendenan a yude cu awe e ta gaba cu e tin mas tanto aña den politica? Nel a lubida di unda e ta bin?
ORANJESTAD(AAN)– Na ultimo ora a ricibi un comunicado di Democracia Real den cual nan ta bisa cu Democracia Real (PDR) a tuma nota di e boletin cu Sr. Parish a manda pa trahadornan di Valero, informando nan cu e Refineria a sera indefinidamente, te ora haya otro comprador of condicionnan di Mercado mehora.
E posicion tuma pa e refineria a cuminsa costa nos trahadornan nan trabao.
A base di un strategia di desaroyo di San Nicolas cu Democracia Real tabata preparando, como un scenario di rescate di San Nicolas, den caso cu Refineria sera definitivamente y no tin otro compania interesa, PDR ta lanza un peticion urgente pa para tur decision di destaho publico of plannan di muda waf pa Barcadera, te ora cu e ultimo esfuerzonan ser hasi pa rescata e refineria di un ciere definitivo.
ORANJESTAD (AAN): Segun informacionnan ricibi e conseheronan politico di Nel Oduber y di MEP ta desconsehando e partido pa haci otro parada. Berdad cu MEP tabata hopi entusiasma cu e parada cu nan a organiza prome cu entrega di lista, pero ora cu nan a mira e parada di AVP nan no por a kere nan wowo.
Tabata pa MEP no solamente un shock mortal di e grandura di e parada, pero e cantidad di hendenan y autonan cu tabata para banda di caminda pa saluda e parada. Si tur e autonan aki a subi caminda, Aruba su careteranan no por a carga nan.
ORANJESTAD (AAN) – Matutino DIARIO a entrevista Ing. Jossy Kock, lider di e proyecto “turbo rotonde” di Wayaca, pa un biaha mas e duna informacion relaciona cu e trabaonan aki y ki dia e lo keda cla pa habri.
Ing. Kock a comenta cu for di momento cu nan a cuminza cu e construccion di e turbo rotonde aki, nan a confronta cu hopi dolor di cabes, specialmente e parti cu ta toca utilidadnan cu tin bao di caminda.
El a señala cu hopi hende a critica e aspecto aki pasobra nan a bisa cu trabaonan no ta tumando lugar, locual no ta e caso, sino cu ora di traha cu cable y linea di utilidad bao di tera, mester hacie cu cautela debi cu nan ta den funcion y si daña nan, lo por manda un bario completo for di servicio, locual nunca tabata e meta di e trabao aki.
ORANJESTAD (AAN):— E Director di Stichting voor Verstandelijk Gehandicapten Aruba (SVGA) ta aclarea tocante polemica encuanto hacimento di politica na school Dununman.
E ultimo dianan ta sali diferente articulo tocante school Dununman den prensa. Tin informacion corecto y incorecto. E director ta spera cu e articulo aki lo trece claridad ariba e polemica aki.
SVGA ta un fundacion cu ta consisti di 6 departamento cu ta duna cuido. Di e 6 departamentonan aki 5 ta duna cuido y ta worde financia pa Ministerio di Bienestar Social. school Dununman ta worde financia pa Ministerio di Enseñansa.
ORANJESTAD (AAN) — Dia 29 di Augustus lo tuma lugar e di 5 Boton FunRun/Walk organisa pa ARRUWAC. E anja aki tin un cambio caminda e aktividad ta cuminsa y termina pabou di Macuarima School, dilanti e mini-market chines. E resto di e ruta ta keda mescos cu e añanan anterior, algo mas cu 5Km, lo bay direccion Boton, Maria Mai, San Fuego, Warawara y termina bek dilanti e mini-market chines.
E ta un ruta hopi trankil, no mucho trafico, caminda por disfruta tambe di nos bunita naturalesa y tambe un ruta cu tin dos pa tres subida cu ta reta e participante y atletanan pero cu lo judanan den mehoracion di nan condicion fisico.


text:
Usuarionan di Internet rond mundo ta preparando pa participa den e di cuater edicion di e competencia international di fotografia mas grandi di mundo, Wiki Loves Monuments 2013.Tur aña miles di participantenan di diferente paisnan rond mundo ta upload nan potretnan di monumentonan historico y herencia cultural, pa asina mustra mundo nan herencia… y pa purba di gana premionan hopi atractivo.
Y e anja aki pa prome biaha Aruba lo ta participando hunto ku mas di 50 pais na Wiki Loves Monuments 2013 organiza pa Stichting Monumenten fonds Aruba y nos sponsornan.
Cada pais ta organiza su propio contest nacional cu lo tuma luga di dia 1 te cu dia 30 di September 2013. Den e periodo aki tur hende por subi fotografia di monumento online y asina participa. Pa participa ta fasil, Tin 2 Categoria : Den Categoria uno e participante por upload potret di un lista selecta di monumentonan protehi. Y den Categoria 2 e participante por upload potretnan di tur demas monumentonan di Aruba.
Pa upload e potret e participante mester subi riba nos website di Wiki Loves Monuments ku ta www.wlmaruba.com , scohe e categoria cu kier participa, djis sigui e instruccionan pa upload y asina ja ta participando. E fotografia no mester ta saka den September pero si por upload solamente entre dia 1 y 30 di September, tambe e participante mester ta autor di e fotografia y ta acepta ora di upload pa entrega parti di su derecho di autor pa e potret por asina wordo husa libremente pa tur hende.
E juradonan di e competencia nacional lo disidi cua ta e potretnan ganador, nos tin premio nan hopi atractivo pa e prome lugar di cada categoria lo recibi un ticket pa fort Lauderdale cortesia di Tiara Air Aruba y e prome lugar di Categoria 1 lo tin e chens tambe pa asisti como fotografo special na e evento di Caribean sea Jazz Felstival Aruba 2013. Cortesia di Purple entertainment Group
Tambe lo tin premionan manera weekend stays, sunset sails, dinners y hopi mas.
Tambe e Jurado lo scohe for di categoria 1 e 10 mihor potretnan y esakinan lo participa na e contest international ku e chens pa gana un trip pa London. Keda pendiente tambe di nos Facebook page ku ta Stichting monumenten Fonds Aruba pa chens di gana hopi premio mas.
Wiki Loves Monuments ta un oportunidad maravioso pa nos tur por siña y descubri mas tocante nos cultura y monumentonan, asina nos tur por contribui na comparti cu e mundo e bellezanan di monumento ku nos tin na Aruba y tambe consientiza otronan tocante e balor di nos monumentonan y e importancia pa protehenan. Pe motibo aki mi kier encourasha tur hende , bai keiro rond Aruba ku famia y amigonan saka portet y sinja mas di nos monumentonan y participa pa gana hopi premio.


text: Den un entrevista cu vocero di Aeropuerto sr. Hendrick Croes e ta splica cu tin un projecto grandi ta tumando lugar despues cu aeropuerto sera dus trabaonan cu ta tuma lugar anochi. Esaki ta trabaonan cu ta cuminsa desde 11’or di anochi te cu 6’or di mainta unda cu aeropuerto ta sera pa asina e trabaonan por tuma lugar. Aki nos ta referi na specificamente na e runway rehabilitation. E pista di aterizahe ta ricibiendo trabaonan di mantencion specificamente e area cu mas tanto e avionnan ta baha of ta pisa e suela ora cu nan ta yega akin a Aruba. Aki ta un area di 1155 meter di largura y 45 meter di hanchura. Esaki pues ta e area cu ta wordo traha riba dje den oranan di anochi. Trabaonan lo dura pa 50 dia di dialuna pa diabierna di cual ta 10 siman cu e trabaonan aki lo tuma lugar. Awor ta apenas e comienso di full e projecto aki unda cu te cu 6’or di mainta nan tin pa por finalisa of e area di e dia eynan cu nan mester traha riba dje pa asina despues inspeccion por tuma lugar y despues mainta aeropuerto habri bek. Cada anochi locual ta bay sosode ta cu nan ta kita 7 centimeter di asphalt for di e area y despues nan ta pone 385 ton di asphalt cada anochi, esaki ta segun e planning cu mester sosode tur anochi prome cu e ora cu aeropuerto mester habri. E trabaonan aki ta wordo haci door di un personal di mas o menos 20 persona. Aki ta unda cu despues di un destaho publico e compania Arubaanse Wegenbouw Maatschappij Jansen en Jong ta encarga cu e projecto aki cu tin un balor di 6.5 miyon florin. Normalmente no tin avion cu ta ateriza durante e orario ey. Na aeropuerto e orarionan piek ta mas tanto den oranan di merdia y atardi pero si e motibo pakico toch ta anuncia cu aeropuerto ta sera ta pa motibo cu si tin un delay un otro caminda pa avionnan por yega Aruba nan mester ta altanto di dje tambe cu ta te 11’or nan por ateriza na Aruba y tambe si tin un delay na Aruba mes por ehempel un vuelo pa Sali, tin te cu 11’or pa haci esey ja cu desde 11’or di anochi pa 6’or di mainta aeropuerto lo ta sera pa e trabaonan por tuma lugar. Entre 6’ot pa 7’or e inspeccionnan lo tuma lugar pa por duna e clearance pa por habri e pista bek. Aeropuerto semper tin diferente projecto andando simultaneamente. Esaki ta un projecto specificamente riba airsight cual ta trabaonan di mantencion cu regularmente ta tuma lugar tambe. Mesun cos cu e inspeccionnan ta tuma lugar regularmente unda a mustra tambe cu esey ta e motibo pakico e trabaonan ta sosode den e time frame aki pa e trabaonan di mantencion. Semper tin projectonan ta tuma lugar na mesun momento e.o. ta den preparacion pa e projecto di solar panels tambe cu ta bay tuma lugar na aeropuerto segun vocero di aeropuerto sr. Hendrick Croes.


text:
Abraham Lincoln
Abraham Lincoln(12 di februari 1809-15 di april 1865),naci na Hodgenville (Estado Kentucky, Estadonan Uni di Merka) tabata e dieseis presidente merikano.
Su tata tabata Thomas Lincoln y mama ta yama Nancy Hanks Lincoln.Abraham su famianan tabata agrikultor (kunukero)nan pober di Hardin County (Kentucky) y nan tabata miembro di misa Baptist,Abraham mes no djoin e religion Baptista of otro religion.'La bia skol 12 luna,pero e tabata gusta lesa su deseo tabata pa bira un hòmber di prestigio.E tenpu ei si bo kier bon karera bo mester bai bira politiko ,despues 'la sigi studia den ora k'e ta liber y 'la bira abogado na 1836,pero e tabata interesá mas den polítika.Abraham tabata un hoben ku èksito.Mary Todd tabata un mucha muhé yu di hendenan riku 'la gusta ku Lincoln y a kasa kuné.
Den dos aña k'e ta den kongres 'la kuminsa distanshé foi guera kontra Mexico,hopi di e liberal ta kontra djé y e no a haya puesto den gobièrnu 'la keda traha komo abogado.Despues Merka a kuminsa hayé den un krisis grandi nan kier bolbe ku sklabitut den e staten nan liber pa drecha e ekonomia.Na aña 1854 a lanta e partido republikano ku tabata kontra sklabitut,kuater aña despues e partido republikano di Illinois a skohé Abraham Lincoln pa elekshon di senado,Lincoln mester a bai elekshon kontra Stephen Douglas 'la perde e elekshon kontra Douglas,pero su kampaña a trese mas fama nashonal ku dos aña despues 'la bira kantidat pa presidente.
E posibilidat ku Lincoln a haya ora e partido demokrat separá,e miembro nan ku ta pro-skladitut a skohé nan mes Kantidat pa presidente.P'esei e chèns di gana bira presidente pa Lincoln ta mas grandi y 'la gana e elekshon bira presidènt.E staten nan den sùit no tabata kontentu ku Lincoln,Ta p,sei shete dje staten nan a separá,prome ku lincoln a instalá,e staten den sùit a bira independiente y forma staten konfederá (den aliansa) ku nan presidente Jefferson Davis i despues kuater staten mas a drenta aliansa,na 17 di april 1861 e Guera Sivil a kuminsa.Den prome aña dje guera e staten di nort tabata perde tereno dia pa dia,pero Lincoln laga mira ku e tambe sa kon ta pone strategia militar,e posishon finansiero di nort ta hopi mas bon ku sùit asina 'la pone blokeo pa kibra nan forsa.
Na september 1862 militar nan di general Robert E. Lee a ataka Maryland,esei ta e momentu mas peligroso pa militar nan di nort.Abraham yama general Mc Clellan bèk den dienst 'la duna e general komando riba e militar na rio di potomac y nan a kuminsa gana tereno bèk riba sùit.Lincoln tabatin miedu pa Oropa no rekonose e staten nan konfederá,despues di a bati e militar di sùit na Antietam 'la proklamá kabamentu di sklabitut,pero guera a sigi.E di dos ataka riba e militar di nort a wòrdu defende na Gettysburg e general Ulysses S. Grant a hasi un triunfá na Mississippi p'e Union.Lincoln a hasi Grant komandante haltu di militar Union y un siman despues John Wilkes Booth a tira Abraham Lincoln den theater e bala a kohé den kabes su manese Lincoln a muri.John Wilkes Booth tabata un ekstremista di sùit hungadó dje komedia ku Abraham Lincoln ku su kasa a bai mira.Sèmper e tabata kontra sklabitut Ela bisa preme kos k'e lo hase si e bira presidènt ta kaba ku sklabitut,lástimamente k'e no por a hasi mas kos den su karera.


text:
Tambu
Tambu ta un musika y baile tipiko di prinsipalmente Korsou pero ku wordu toka tambe, aunke menos, na Aruba y Boneiru. E musika di tambu ta wordu toka y skucha prinsipalmente fin di ana. Un di e groponan di tambu di mas konosi na Korsou ta Zojojo y su grupo.
Katibunan prosediente di Korsou a hiba e musika di tambu Boneiru, Aruba, Coro (Venezuela) y Puerto Rico. Awendia e musika di tambu ta wordu toka tambe na un forma poko modifika y ku sierto otro instrument Boneiru, Aruba, y Coro. Probablemente e uniko grupo di tambu awendia na Aruba ta Sodo y Cuero di e bario di Brazil.
E musika di dande ku ta wordu toka na Aruba fin di ana tambe ta famia direkto di tambu. Na Puerto Rico e musika e evalua den loke awendia ta konosi komo bomba hulandesa.
E musika di tumba ku ta konosi na Aruba, Boneiru y Korsou ta relata na e musika di tambu.


text:
Alfa Award pa Büró Reibeweis Boneiru
For di aña 2012 FORMA a introdusí e premio yamá “Alfa Award”. Ku e nominashon prestigioso aki FORMA ta pone un persona, organisashon òf kompania ku a hasi su esfuerso pa kombatí analfabetismo i/òf ku ta hasi esfuerso pa stimulá e partisipashon i emansipashon di e analfabeta funshonal na... LESA MAS
For di aña 2012 FORMA a introdusí e premio yamá “Alfa Award”. Ku e nominashon prestigioso aki FORMA ta pone un persona, organisashon òf kompania ku a hasi su esfuerso pa kombatí analfabetismo i/òf ku ta hasi esfuerso pa stimulá e partisipashon i emansipashon di e analfabeta funshonal na... LESA MAS
Ady Figaroa ta regalá obra di arte na FORMA
Komo muestra di apresio i pa enkurashá studiantenan, dosentenan i sobra trahadó di FORMA pa e bunita trabou ku nan ta realisando, e konosido artista Boneriano Sr. Ady Figaroa a hasi entrega di un bunita obra di arte na gerensia di FORMA. Den luna di mart 2014 FORMA a partisipá ku su... LESA MAS
Komo muestra di apresio i pa enkurashá studiantenan, dosentenan i sobra trahadó di FORMA pa e bunita trabou ku nan ta realisando, e konosido artista Boneriano Sr. Ady Figaroa a hasi entrega di un bunita obra di arte na gerensia di FORMA. Den luna di mart 2014 FORMA a partisipá ku su... LESA MAS
Fundraising di Fundashon Forma na wega di Reino 2014!
Djabièrnè dia 25 di aprel 2014 e organisashon “Nos Pais” na Kòrsou a organisá e weganan di Reino na tur e islanan anterior di Antia Hulandes. Na Bonaire Forma i Bonaire Youth Outreach huntu ku e studiantenan di mbo “sport en bewegen” a organisá un dia di deporte pa e muchanan di skol... LESA MAS
Djabièrnè dia 25 di aprel 2014 e organisashon “Nos Pais” na Kòrsou a organisá e weganan di Reino na tur e islanan anterior di Antia Hulandes. Na Bonaire Forma i Bonaire Youth Outreach huntu ku e studiantenan di mbo “sport en bewegen” a organisá un dia di deporte pa e muchanan di skol... LESA MAS
Fundashon FORMA ta entregá 94 sertifikado na kursistanan di diferente kurso
Djaweps anochi e departamentu di Kursonan di FORMA a hasi entrega di 94 sertifikado pa kursistanan ku a finalisá diferente kurso na e fundashon. Esaki a tuma lugá den un ambiente festivo den kual a sera e aña 2013. E asistensia na e akto ofisial di entrega di sertifikado tabata konsiderabel. E... LESA MAS
Djaweps anochi e departamentu di Kursonan di FORMA a hasi entrega di 94 sertifikado pa kursistanan ku a finalisá diferente kurso na e fundashon. Esaki a tuma lugá den un ambiente festivo den kual a sera e aña 2013. E asistensia na e akto ofisial di entrega di sertifikado tabata konsiderabel. E... LESA MAS
FORMA ta promé instituto ku ta kumpli ku kalidat básiko sigun Inspekshon di Enseñansa
Riba 24 di sèptèmber 2013 Inspekshon di enseñansa a hasi un bishita na Fundashon FORMA pa hasi kontròl di kalidat di enseñansa i kumplimentu ku e lei di enseñansa. E rapòrt di inspekshon ta indiká ku FORMA ta e promé instituto di enseñansa ku e yega e kalidat básiko manera ta stipulá... LESA MAS
Riba 24 di sèptèmber 2013 Inspekshon di enseñansa a hasi un bishita na Fundashon FORMA pa hasi kontròl di kalidat di enseñansa i kumplimentu ku e lei di enseñansa. E rapòrt di inspekshon ta indiká ku FORMA ta e promé instituto di enseñansa ku e yega e kalidat básiko manera ta stipulá... LESA MAS


text:
Orígen di e Buki di Mormon
Tin varios teorianan tokante e orígen berdadero di e buki di mormon. Mayoria siguidó di e moveshon "santu die e último dianan" ta konsiderá e buki komo skritura inspirá. E teoria mas akseptá pa su siguidónan ta esun Joseph Smith, jr. Segun e ta konta, e mes a tradusí e buki for di for di plankinan di oro antiguo ku wòrdu skirbí dor di profetanan. Segun Smith el a deskubrí e plankinan di oro serka di su kas den Palmyra ku ta keda na parti west di New York. Segun e ta konta, ta e angel Moroni (un personahe for di e Buki di Mormon) a mandele bai buska e plankinan rònt di aña 1820. Na aña 1829 tabatin 11 otro persona ku a testifiká ku nan a mira e plankinan ku nan mes wowo. tres di nan a testifiká ku nan mes tambe a wòrdu bishitá dor di un angel. Tin tambe varios otro testigu, amigu i enemigu ku a testifiká ku nan a mira Smith dikta e kontenido di e plankinan ku al final a bira e Buki di Mormon.
Di tur manera krítikonan tin duda riba varios aspekt. Algun di nan ta (1) si Smith en berdat Smith tabatin e plankinan di oro si of nò, òf si ta su propio ideanan el a skirbi òf ta su mes (2) Si ta Smith mes a skirbi e buki òf ta un di su sosionan (por ehèmpel: Oliver Cowdey òf Sidney Rigdon).(3) Si talbes e buki tabata basá riba otro bukinan manera por ehèmpel e buki "View of the Hebrews", e "Spalding Manuscript" òf Beibel.


text:
Ensiklopedia
Un ensiklopedia ta un kolekshon sistemátiko di artíkulonan tokante varios tópiko. E palabra ensiklopedia sali for di frase griego ἐvkύkλιos πaιδeίa (enkyklios paideia), "sírkulo di siñamentu."
Historia[editá | edit source]
Aproximadamente 2000 aña pasá Pliny Ansiano a skibi Naturalis Historia. Su obra a kontené 37 kapítulo tokante bestia i palu, geografia, arte, siensia ets. Na aña 630 San Isidore di Seville kompilá tur konosementu disponibel den un ensiklopedia di 448 kapítulo.
Ensiklopedianan antiguo tabata skirbí na man. Poko hende tabata por tin nan. Ensiklopedianan popular a paresé despues di invenshon di imprenta.
Encyclopædia Britannica a fundá na aña 1768. E grandura i reputashon di Britannica a krese aña pa aña. Na dekada 1950 World Book i Funk and Wagnall's (ensiklopedianan ku no ta karo) a fundá na Merka.
Na aña 1993 Microsoft a fundá Encarta, un ensiklopedia elektróniko (na CD-ROM i wepsait). Encarta no tin ningun version di papel.
Na 2001 a paresé Wikipedia, un ensiklopedia kolaborativo. Boluntarionan skibi i editá Wikipedia.


text:
Archivo di June, 2011
No tin ningun hende mas na Aruba cu ta inconsciente di loke ta pasando, especialmente den e ramo di criminalidad. Corantnan, Radio emisoranan y canalnan di television ta yen di e tipo di noticia aki cu ta cay tur hende pisa, o sea un atraco, un asalto na cas, un bandidahe riba caya, enfin, di un of otro forma cu ta kibra e paz tradicional cu nos a disfruta mayor parti di nos bidanan.
Ya no ta hende bruin, o blanco, o scur cu ta papia spaño o Hulandes o cualke otro idioma so, awor nan ta parce di tin nan propio Nacionnan Uni pasobra nan ta papia cu otro den tur idioma, incluyendo Papiamento. No ta pasa un dia cu no tin algo cu ta altera e nervionan di hendenan custumbra di biba cu trankilidad y ta desea di conserva e tiki paz cu ainda a keda.
Premier Eman riba anuncio inkietante di WEB Aruba NV
Den Dialogo Social diabierna awor lo discuti esaki
ORANJESTAD (AAN): “Sinceramente nos ta lamenta cu for di WEB ta sali un declaracion cu nan ta evalua aumento di prijs di awa y coriente pa luna di juli. Esaki pa nos ta inaceptabel”, palabranan di Prome Minister Mike Eman durante un conferencia di prensa cu a worde yama den forma urgente. Prome Minister Eman a splica cu siman pasa caba WEB a informa gobierno cu a base di e desaroyonan di prijs di fuel oil riba mercado mundial nan ta premira cu si no haci ahustacionnan atrobe na e prijsnan di awa y coriente, WEB lo core cu perdidanan cu nan a bin ta registrando algun luna caba ya cu nan no ta haciendo e ahustenan di prijs na e mesun nivel di prijs di fuel oil cu a aumenta.
Na Renaissance Hotel, local 3
ORANJESTAD (AAN): Ayeranochi tabata tin e apertura oficial di e oficina di “Aruba In Style” den e prestigioso Renaissance Hotel. Despues di hopi preparativo y hopi emocion por fin e fundadornan di “Aruba in Style” a keda cla cu e setup di nan oficina, ubica den e local 3 di Renaissance Hotel. Pa e tremendo ocasion aki a conta cu presencia di Minister di Turismo, Sr. Otmar Oduber y su esposa, kendenan a acompaña Damilice Mansur, Eva Wever y Ronchi de Cuba den nan proyecto.
ORANJESTAD (AAN): Riba e tercer dia di competencia durante e campeonato CCCAN a toca turno na e categoria di edad di esnan mas hoben, esta e categoria di 12 aña y menos.
Akinan e equipo di ocho landadornan a enfrenta nan contrincantenan di e region. Aunque cu e resultadonan completo ainda no ta conoci, ya caba ta conoci cu Aruba a logra gana dos medaya mas! Giulia Brezovar a logra gana dos medaya di plata, uno den e prueba di solo y e segundo medaya den e prueba di figuranan tecnico.
Awe mainta e tin conferencia di prensa pa duna e motibonan
Evelyn Wever a postula su mes na ultimo momento
ORANJESTAD (AAN): Te cu diaranzon merdia tur cos tabata mustra cu ta tres candidato so tabata tin den e bataya pa conkista e puesto di lider di partido MEP. Den e bataya aki tabatin Ady Thijsen, Carl Giel y Booshi Wever. Sinembargo pa exactamente 3or di atardi, net ora di e deadline, a bin un candidato mas den persona di Evelyn Wever Croes. Den un comunicado di prensa emiti ayeranochi despues di Conseho di Partido, a anuncia cu nan a haya 4 candidato cu e postula su mes pero cu durante pleno reunion di Conseho di Partido un miembro, Drs. Booshi Wever, a hala su postulacion aden. Cu esaki e candidato mas fuerte y cu mas aña di experiencia den e lista di candidatonan pa liderazgo di MEP a dicidi di hala atras.
ORANJESTAD (AAN): Diamars marduga 12or y 40 a drenta informacion di un accidente serio. Un auto A-37874 biniendo for di Sta Cruz poco pariba di Pacifico Paradera a dal den un palo di luz.
El a baha caminda na man drechi pa bay den scual y bin plama den un palo di luz. Ora polis y ambulance a yega e auto tabata sin hende aden. E chofer a somenta. E mester por tabata herida pasobra e impacto den e palo di luz dificilmente e chofer por a sali ileso di e desgracia aki.
Elmar a worde yama pa bin atende cu e situacion di e palo di luz.
Aunke WEB ta purba na spanta pueblo…
ORANJESTAD (AAN): Varios hende a keda sorprendi cu e ‘revelacion’ di WEB Aruba NV riba Diamars atardi! Nan ta spanta pueblo, bisando cu e chens ta grandi cu Tarifa di Awa y Coriente lo “por” aumenta atrobe na Juli. Tur esey a worde haci, mientras cu ningun OK a worde duna door di Gobierno ainda entorno e aumento ey! WEB ta bisa, cu esaki tin di haber cu e aumento di prijs di fuel oil riba mercado internacional desde e ultimo calculacion di tarifa.
ORANJESTAD.(AAN); Na warda di polis San Nicolas pa mas o menos 7’or di anochi a presenta e mucha homber di inicialnan C.R. di 18 aña di edad y el a pidi polis yudanza. E motibo cu e mucha homber a pidi yudanza ta debi cu e mucha homber di inicialnan E.R. cu ta naci na Sint Maarten kier bati’e. Polis a puntra C.R. ta kende ta e mucha homber E.R., pa identifica y ilustra polis den C.R ta, denunciante a bay pafor hunto cu e polis y a mustra un poster cologa riba cual E.R. ta aparece. Ta trata di un poster di actividad di “Muay Thai” cual E.R. ta un di e participante di Kick Boxing. Aparentemente E.R. lo ta biba den vecindario na unda C.R. ta biba.
ORANJESTAD (AAN): Bon noticia a drenta for di Grecia! Varios medaya di oro a bay pa team di Aruba. Pues, medayanan di oro awor ta den man di Aruba na Special Olympics World Games, na Atenas, Grecia.
ORANJESTAD.(AAN):E ultimo dianan ta den publicidad comedia di Gai fini. Dialuna den oranan di atardi pa alrededor di 4’or, e patruya di polis encarga cu distrito Santa Cruz a wordo dirigi pa asisti un habitante di Paradera. Na e direccion indica polis a topa y atende e homber di inicialnan M.B.C. y a nace na Colombia di 79 aña. E homber Colombiano a declara na e agentenan cu Pitbull di su bisiña a mata un total di 9 Gai fini. Tambe den mesun rosea M.B.C. a sigui declara na polis cu cada uno di e gai fini nan ta costa tres cien (300) florin.
Entre otro, riba su funcion y salario:
Fraccion PDR ta cuestiona gobierno riba consehero nobo ex-Minister di Bonaire
ORANJESTAD (AAN) – Den conferencia di prensa semanal, di fraccion di Partido Democracia Real, diamars mainta, Parlamentario mr. Andin Bikker a splica cu den Parlamento tin un planificacion pa cada cupo di trabao, dentro di e marco di un Structura Organizativo, cu a wordo formula pa Staten pa Deloitte & Touch. Incluso durante tratamento di presupuesto di Parlamento, tabata tin discusionnan fuerte si mester bin cu por ehemplo, un persona cu ta bay guia Parlamento, pa alivia cierto trabaonan di Griffier, pues, en todo caso por mira cu tin planificacion.
ORANJESTAD.(AAN); Despues di merdia riba dialuna, central di polis a dirigi patruya di Oranjestad na un cas situa den Madiki relaciona cu problema familiar. E patruya di polis cu a yega na e cas a topa na vloer un señora cu tabata grita. Mientras polis a nota presencia di un mucha homber di inicialnan O.E. naci na Hulanda di 20 aña di edad y el a declara, cu e señora drumi na suela ta su mama di inicialnan J.C. de A. di 41 aña di edad. E mucha homber a sigui declara di a haya problema cu su mama y nan a bringa cu otro.


text:
Awa
Awa (H2O) ta e likido mas comun den mundo. E ta cubri 70% e superfishi di e mundo. Awa dushi no tin holo, colo of smaak. Lago, lama y riu ta bin di awa. E awasero ta awa cu ta bin for di nubia den shelo. Si awa ta bira di mas friu, e or'ey e ta vries bira ijs. Awacero gevries por bira ijs of sneeuw dependiendo di e condicion. Si awa ta bira di mas cayente, e or'ey e ta cunsa herbe y vapora.
Uzo di awa[editá | edit source]
Mata, bestia y hende mester bebe awa pa por biba. E ta duna nos un medio di reaccion kimico cu ta tuma lugar y esaki ta mas tanto pa sanger. E ta mantene e temperatur di curpa mes cu sodo di e cuero. Awa ta yuda e sanger duna nos nutricion pa nos stoma y tur parti curpa cu ta mantene nos bibo. E ta yuda tambe hiba e sanger oxigeno te nos pulmonnan. E awa ta yuda produci pishi. Slijm ta yuda e hende tanto como bestia diregi alimento. E pishi ta yuda elimina mal producto kimico den nos curpa. E curpa humano ta 60-70% awa.
Awa ta e compontent principal di co'i bebe manera lechi, juice y biña. Cada co'i bebe ta contene cos manera smaak y nutricion, tambe manera sucu, fruta y tin biaha alcohol. Awa cu hende sa bebe nos ta yama 'awa dushi'. E awa di e ocean ta awa salo, ma e lago y riu generalamente por bisa cu no tin awa salo. Ta di bisa cu 3% so tin awa dushi, e resto ta awa salo.
Di kico awa ta[editá | edit source]
Awa ta un molecule traha di 2 atoom di hidrogeno y 1 atoom di oxigeno. Su formula ta (H2O). Awa tin un tension superfishal, dus awa ta forma druppel rib'e superfishe, na luga di spreid tur caminda. Nos por yama awa tambe 'aqua' cu ta palabra Romano pa awa. Aunke e ser humano por biba sin cuminda pa un siman, ma un hende no por biba sin awa pa un of dos dia.


text:
Diadomingo atardi automobilista nan pasando dilanti Colegio ta wak un homber benta banda di su auto. Mes ora ta avisa autoridad. Polis ta jega basta lihe na e sitio y ta haña un homber drumi na vloer ariba su lomba. Un cabayero a baha y a puntre kiko a pasa, e no tabata sa di nada. E cabayero tabata bebi , dus esun na vloer. Pero algo a pase ora ela bay pa cambia e tire. E tabata tin un sla na banda drechi di su cabes , cerca di su sinti. Ambulance a jega na e sitio y ta transporte pa Hospitaal. Kizas ora e alcohol sali full di su sistema e lo por corda mas cos kiko a pase realmente.
Homber haña benta banda di su auto dilanti Colegio Arubano na Vondelaan
Diadomingo atardi automobilista nan pasando dilanti Colegio ta wak un homber benta banda di su auto. Mes ora ta avisa autoridad. Polis ta jega basta lihe na e sitio y ta haña un homber drumi na vloer ariba su lomba. Un cabayero a baha y a puntre kiko a pasa, e no tabata sa di nada. E cabayero tabata bebi , dus esun na vloer. Pero algo a pase ora ela bay pa cambia e tire. E tabata tin un sla na banda drechi di su cabes , cerca di su sinti. Ambulance a jega na e sitio y ta transporte pa Hospitaal. Kizas ora e alcohol sali full di su sistema e lo por corda mas cos kiko a pase realmente.


text:
Link pa Verzuim (Webportaal)
Click akinan pa habri e Webportaal pa notifica AO.
Banco di Seguro Social
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y pensioen di viudo y huerfano.
Desde prome di januari 1986, SVb ta brinda seguridad pa Aruba su comunidad.
Ultimo Noticia:
- Diabierna 13 februari desde 12:00 pm SVb ta cera pa publico 12 Feb 2015: Banco di Seguro Social Aruba SVb ta anuncia cu en conexion cu actividadnan interno, tur su oficinanan lo ta cera pa publico riba diabierna 13 februari 2015 desde 12:00 pm. Desde...
- Comunicacion Mediante Email Cu SVb 3 Feb 2015: Banco di Seguro Social Aruba SVb den ultimo dianan ta ricibi varios email di malware y/o virus cu ta purba di drenta nos sistema. SVb a ricibi diferente email cual...
- Declaracion di Personal 2014 y Cobransa Preliminario 2015 28 Jan 2015: SVb recien a manda pa tur compania e informacion di seguro social pa trahado, incluyendo e formulario Declaracion di personal 2014 (personeelsopgave) y Cobransa Preliminario di e contribucion di seguro...
- Fechanan Pago di Pensioen durante 2015 14 Jan 2015: Pensioen di Biehes (AOV) y Pensioen di Viudo y Huerfano (AWW) lo keda paga durante aña 2015, riba e siguiente fechanan: • Pensioen di februari: diabierna 30 januari 2015 • Pensioen di...
- Ceramento Di SVb Durante Dianan Di Fiesta 11 Dec 2014: Banco di Seguro Social Aruba SVb ta anuncia cu en conexion cu celebracion di Pasco y Aña Nobo, tur su oficinanan lo ta cera pa publico riba e siguiente dianan: Diaranson...
- SVb cera diabierna 21 november desde 12:00 18 Nov 2014: Banco di Seguro Social Aruba SVb ta anuncia cu en conexion cu actividadnan interno, tur su oficinanan lo ta cera pa publico riba: Diabierna 21 november desde 12:00 di merdia Notificacion di...
- SVb Informacion tocante Pensioen 5 Nov 2014: Entrante prome di januari 2015 e edad di pensioen ta subi pa 60,5 aña. Abo a pensa caba riba bo pensioen? Pa mas informacion tocante pension click aki. Pa calcula bo pensioen...
- Ceramento di SVb su Callcenter 25 Oct 2014: Banco di Seguro Social Aruba SVb ta anuncia cu en conexion cu actividadnan interno, su callcenter pa notifica AO (527-2782) ta cera awe diasabra 25 oktober 2014. Notificacion di AO (meld...
- Ceramento di SVb su Callcenter 10 Sep 2014: Banco di Seguro Social Aruba SVb ta anuncia cu en conexion cu trabaonan di mantencion, su callcenter pa notifica AO (527-2782)ta cera den e proximo weekend riba diasabra 13 y...
- Simposio Bo Curazon ta den Bo Man 25 Aug 2014: Cardiologonan y specialistanan di Costa Rica (nos propio Dr. Sprok), Merca (2) y Colombia (2- di e hospitalnan cu AZV ta trahando cu nan), di Hulanda y Corsow lo duna...


text:
Festival Internacional Di Piano Fin Di September
ORANJESTAD(AAN) E aña aki e 5th International Aruba Piano Festival lo ta entre 24 di September cu 1 di October. Stichting Crescendo, e organisacion tras di e evento, a publica e lista impresionante di artistanan cu lo participa den e festival: e pianistanan Alan Weiss (USA), Harold Martina (Corsow), Lucille Chung (Canada), Jura Margulis (Rusia), Tian Lu (China) y Wim Statius Muller (Corsow). Pa violin a ser confirma Alissa Margulis (Rusia), Yura Lee (Korea) y Mirjam Tschopp (Switzerland).
Otro artistanan ta Tim Park (cello), Nicaulis Alliey (flauta). Aruba ta contribui cu e gran musiconan Tica Giel (canto), Nicole van Eer (canto), Marlon Titre (guitara) y Armand Simon (piano).
Na 2011 ta exactamente 200 aña pasa cu e gran pianista y virtuoso Franz Liszt a nace. Liszt ta wordo considera como e pianista mas virtuoso den historia di musica. Hopi biaha despues di su conciertonan, e piano a keda na werki y e organisadornan mester a pasa hopi trabou pa drecha tur e cuerdanan cu a keda kibra.
E festival ta habri cu un recital dedica na Liszt.
E anochi aki diferente pianista lo toca su obranan, cual ta wordo considera como e obranan mas virtuoso y dificil cu ta existi pa piano.
Un parti hopi importante di e festival ta e “Crescendo Piano Competition” pa hoben entre 8 cu 18 aña di edad.
Emile Ponson a bira ganador absoluto di e ultimo competencia na 2010.
E aña aki e lo defende su corona, pero e competencia lo ta fuerte.
E ganador lo ricibi un beca di Aruba Scholarship Foundation, cual ta cubri e gastonan di full un aña di piano les. Ademas, Classical Music Board Bonaire ta invita e ganador pa presenta na Boneiro, cu ticket y estadia paga.
Pa participa mester entrega e formulario di inscripcion prome cu 9 di September na Da Vinci Academy. Ariba e website www. Aruba pianofestival. com por haya mas informacion tocante a reglanan di e competencia. E competencia ta bai tuma lugar riba diadomingo 25 di September.
Durante e siman tin diferente recital, master classes pa piano, guitara y violin. Pa mas informacion tocante e festival por bishita e website menciona .


text:
DOS DIA DI DESCANSO PA SELECCION U20 NA JAMAICA PERO CU HOPI PREPARACION PA E PROXIMO PARTIDO
ORANJESTAD - Despues di dos dia di descanso, seleccion di Aruba categoria U20 a bay bek den nan seno pa traha riba diferente aspecto. Pa mas cu tur hende cu ta na Jamaica e momentonan aki ta conecentra cien porciento riba futbol, toch tin diferente aspecto cual ta wordo traha riba nan diariamente hunto cu e hungadornan di e seleccion. Manera por ehempel, ta percura pa e condicion fisico di cada hungador ta optimal. Esaki ta bou encargo di sr. Andy Gomes. Tambe ta tene cuenta cu si tin lesion y cual gravedad esaki por ta. Pues e parti di fysiotherapia ta bou encargo di sr. Frank Velasquez. Teniendo cuenta cu algun di e hungadornan ta bayendo scol ainda y cu apesar cu tur e concentracion ta riba futbol, toch no mester kita for di bista cu scol ta hopi importante. Pesey sr. Ronald Gomez tin e tarea di duna huiswerk begeleiding na e atletanan cu tin mester di esaki. E plataforma aki di CONCACAF Championship, ta esun di mas halto den CONCACAF, paso despues di esaki esun di mas halto cu bo por logra alcansa ta e final di Mundial di FIFA. Manera ta bon conoci caba, cu ta e 12 mihor paisnan so ta yega den e etapa aki pa wak ken ta titula campeon di e torneo como tambe kende ta e 4 paisnan cu ta bay e Mundial organisa pa FIFA. Pa Aruba, esaki ta algo unico debi cu esaki ta e prome biaha cu Aruba ta yega asina leu. Pa mas cu Aruba ta un asina yama “underdog”, toch no por keda sin remarca cu ta wordo bon papia di hopi aspecto positivo di Aruba den prensa internacional como tambe serca CONCACAF mes. Esaki ta algo cu sigur ta yena cada un di nos cu gran satisfaccion, maske cu nos deseo ta naturalmente pa logra lo mihor den e competencia aki.
Read more: DOS DIA DI DESCANSO PA SELECCION U20 NA JAMAICA PERO CU HOPI PREPARACION PA E PROXIMO PARTIDO
Seleccion U-20 ARUBA mentalmente cla pa nan prome partido
ORANJESTAD - Despues di un largo viahe pa yega Jamaica riba dialuna, diamars trabou intensivo a cuminsa cu e seleccion di Aruba U20. Durante oranan trempan di mainta a desayuna y e headcoach Arent Bekhof hunto cu staf a indica kico tur lo sosode tur dia cu e seleccion lo ta hospedando na Kingston Jamaica. Pa dies’or di mainta e entrenador fisico sr Andy Gomes a sali bay core cu nan pa un ora largo. Despues di esaki tur hungador a bay sosega ya cu pa 1.30 di atardi sr. Arent Bekhof kende ta e head coach a duna su bespreking pa bay Wingston field pa entrenamento. E spirito di bringa y lucha te final ta halto serca tur hungador y ta nota cu nan tin hopi respet pa e staf technico y sin laga afo, e respet pa nan mes. Mayan dia 9 di Januari, Aruba lo ta enfrentando Panama pa 4or di atardi ora di Aruba y tin entendi cu tin varios establecimento cu lo retransimiti e senal for di Jamaica. Ta spera cu tur hende na Aruba sali bay un di e lugarnan aki y apoya nos bandera.
SELECCION U20 DI ARUBA A CAY VENCI CONTRA DI CUBA
HAVANA - Despues di a yega casi 4or di marduga hotel na Cuba, asina mes e muchanan di seleccion U20 mester a lanta trempan y prepara pa nan wega amistoso contra di Cuba den e stadion national Pedro Marrero.
E seleccion di U20 di futbol cu a sali dialuna cu vuelo di Copa airlines pa Cuba, a yega e pais den oranan di marduga. E cansancio aki tawata notabel riba tereno di wega ora cu seleccion di Aruba a hunga e amistoso contra di Cuba pa 4or di atardi. Den e prome 10 minuutnan di wega Aruba ta cay atras cu score di dos pa cero. Den e di dos mitar Aruba a cambia e taktica y a cuminsa preshona, pero e defensa di Cuba tawata atento pa e hugadanan peligroso di Aruba na algun momento. E siguiente partido amistoso lo ta na Pedro Marrero atrobe diahuebs awor pa 4or di atardi atrobe. Lamentablemente debi na e infrastructura pober di comunicacion na pais Cuba cu no a haci posibel pa manda potret y video di e prome wega aki, pero lo keda haci intentonan. Un informacion adicional na e viahe aki di seleccion ta, cu na ultimo momento e federacion di futbol Cubano a cambia e hotel di hospedahe di Aruba y awor e seleccion ta hospedando na Acuario hotel, cu porcierto ta un hopi bon hotel cu seguridad den henter e zona.
AVB TA ORGANISA OTRO CURSO DI TC-4 PA ENTRENADORNAN.
ORANJESTAD - Despues cu AVB conhuntamente cu KNVB a finalisa e curso di TC-4 exitosamente den comienso di luna di november, un biaha mas lo bay organisa e mes un curso basico, esta e asina yama TC4. Durante e curso aki e cursistanan lo siña entre otro, con pa lesa y compronde futbol, kico ta e vision y mission pa ta un entrenador con pa prepara di antemano un entrenamento y asina por sigui menciona un lista completo cu e curso aki ta acapara. E curso aki ta programa pa cuminsa dia 10 december y lo finalisa dia 21 december. Debi na e tremendo cooperacion entre KNVB cu AVB sr. Jan Derks a wordo apunta pa ta e intructor pa e curso aki. Manera ta conoci caba cu na comienso di luna di november un total di 12 cursista a termina e curso aki cu exito y awor lo toca turno na e grupo nobo aki cual hunto despues lo forma e grupo grandi cu lo ricibi e oportunidad exclusivo di pasa e curso riba e nivel di TC-3, cual ta programa pa wordo duna den luna di Januari di aña 2015. Di e forma aki nos futbol Arubano lo tin mas entrenadornan diploma cu lo yuda eleva e nivel di nos futbol local. No por keda sina remarca cu un di e exigencianan di tanto AVB hunto cu KNVB ta, cu tur es nan cu ta desea di haci e curso riba e nivel di TC-3, mester tin sea e diploma nivel TC-4 (KNVB) of D-licence (CONCACAF) den nan poder. E decision di AVB pa cu e rekisto aki ta netamente pa garantisa calidad di entrenadornan pa Aruba su futbol.
Read more: AVB TA ORGANISA OTRO CURSO DI TC-4 PA ENTRENADORNAN.


text:
Homber turista a hoga ora ela bay rescata su casa cu tabata den lama bruto na Baby Beach
Version policial..
Dialuna atardi pa mas o menos 13:30 hrs, Central di polis ta haya un yamada di cu un persona lo ta perdi den lama, net pafo di e boca di Baby Beach. Autoridadnan necesario (Kustwacht, Polis Maritimo, slachtofferhulp, helicopter di polis, Brandweer, Sarfa, etc, etc).ta ser manda na e sitio y eynan nan ta bin encontra cu varios boluntario (civil) cu tabata buscando den lama caba. Despues di mas o menos 1 ora di buskeda a bin encontra e curpa sin bida di e victima, e turista masculino:
Danny Roundfield
U.S.A. 26 di Mei 1953
hospedando cu su señora den Renaissance Hotel
Segun declaracionnan na e sitio e señora lo a haye den problema den lama bruto y e victima lo a salba su señora pe e ora ey wordo lastra e mes door di lama bruto y corriente fuerte.
Te asina leu no tin niun indicacion di cu ta trata aki di un crimen sino mas bien di un caso di hogamento den lama bruto.
Recherche tin e caso.
Slachtofferhulp di Polis ta dunando sosten na e señora di e victima.
Di parti di awe24.com y Cuerpo Policial kier manda condolencia na e famia di e victima.


text:
ORANJESTAD-Grupo di baile Masiduri a presenta un bunita show cultural na homenahe na un di e baluartenan di nos cultura, Sr. Lio Booi.
Cu presentacionnan di canto, musica y baile di diferente artistanan y gruponan local e evento folklorico ta sigur di bira uno hopi anima. E dushi sonido tipico di caha di orgel ‘Nos Cultura’ y tambe ‘Mi Dulcita’, canto di e primerisima Sharon Rose y solista Hilyann Croes y goza di e ritmo di tambu di ‘Grupo Sodo y Cuero’. Tambe por disfruta di e bunita piezanan di ‘Trio Amor’ y ‘Tipico Ola Tropical’. Presentacionnan di grupo di baile ‘Monarca’, ‘Flor di Trinitaria’ y sin laga afo, Masiduri, ta completa e programa varia pa e anochi tan special aki.
Sr. Lio Booi a ricibi un plakaat impresionante hunto cu su biografia. Sr. Lio Booi, baluarte grandi di Aruba, tawata un persona multi-facetico y a contribui inmensamente na e desaroyo di nos cultura. Banda di ta un gran musico, contribuiendo na loke awe ta nos himno nacional, Aruba Dushi Tera, Sr. Lio Booi tawata un pintor, actor, autor, poeta, declamado, orador y docente di Papiamento y pintura. Den corto un persona multi-talentoso y ta pesey kier dun’e e balor mereci. Grupo di Baile MASIDURI bau direccion di Vilma Kelly junto cu cooperacion di UNOCA- Marlene Lampe y varios gruponan musical- poetico y di baile a tene un show di kita sombre na honor di HUBERT O BOOI.
Un sala di Cas di Cultura bon concuri a mira y disfruta di momentonan cu ta trece hopi recuerdo pa un y tur den e forma simple cu Hubert Booi a compone masha hopi cansion. Un danki di Grupo di Baile MASIDURI y FAMIA Booi na tur cu a contribui na e anochi exitoso aki cu lo keda graba den curason di hopi.


text:
E buki di Mito Croes y e caminda recori pa yega na Status Aparte
Lastima cu mi no a trece a buki di Mito cu mi na Miami pa mi cita directamente for di dje, pero mi a lese na Aruba y a disfruta enormemente di su lectura. Ki ora cu un buki ta bon skirbi, cu e ta profundiza den e materia cu e ta trata, y pa cual e autor ta haci e investigacionnan di rigor prome cu emiti huicio, o por lo menos presenta e factornan historico incuestionable pa e lectornan mes formula nan huicio, bo mester kita sombre pa un trabao bon haci. Mito, den esey, a cumpli cabalmente cu e reglanan di un buki serio, presentando tur e citanan necesario y nan fuentenan corespondiente, pa duna e credibilidad necesario na loke e ta exponiendo.
Hopi hende no ta gusta ser presenta cu hechonan cu nan a troce o sconde durante hopi decada, pa crea un distorsion di e realidad cu a tuma lugar, pa djey zapatea ora cu nan ser resumi cu tanto acierto den un buki cu ta nara e berdad historico cu hopi di nos a biba, pasobra no ta trata di un historia antiguo, sino di uno cu a toca por lo menos mi generacion biba. Na ningun caminda den e buki mi a nota cu Mito a trata di aminora e importancia di Betico o di MEP den e realizacion final di Status Aparte, pero si a tuma e tempo necesario pa traza e origen di e lucha te temponan basta anterior na nan. E logro final di Status Aparte mi ta adscribi na Betico dia cu el a dicidi di dera e hacha cu e partidonan contrario, a atrae clero, sindicato y comercio pa forma parti di su team y acompañe te Hulanda, unda e decision a cay pa duna Aruba un Status Aparte dentro di Reino.
Pero, no ta Betico a inicia e lucha; diferente politico di envergadura cu tabata tey prome cune a bin cu e idea o proposicion. Mirando e lucha den su totalidad, ta pakico mester sconde e nomber di otronan cu a inicia e lucha, a contribui na dje, of a amplifike di tal forma cu nan contribucion a ser recogi den e paginanan di nos historia reciente?
Poniendo mi memoria den accion, mi ta corda e lucha hopi bon, especialmente e añanan turbulento cu a conduci na un logro su no tabata esun cu Betico, MEP y nos tabata buscando. Den ningun momento mi a scucha cualke un di e politiconan activo e tempo ey den e lucha menciona Status Aparte un solo biaha. E lucha di MEP y Betico tabata pa e Independencia total di Aruba, no un status intermediario. Betico a manda hopi emisario den exterior cu cartanan solicitando ayudo pa logra e Independencia di Aruba. Un trio a bay hasta Cuba cu e mision di pidi e ayudo Cubano pa logra loke e cabezantenan di e lucha e tempo ey tabata buscando, o sea e Independencia di Aruba. Diferente carta a bay pa Nacionnan Uni exigiendo e derecho di autodeterminacion di Aruba.
Mi ta corda cu mi a acompaña Betico, Nel y Remie Zaandam te Costa Rica, unda nos a reuni cu Presidente Monge pa explora su disposicion di yuda den e lucha cu tabata tumando lugar pa logra e Independencia di Aruba. Otro cu a ser acerca den diferente ocasion pa contribui na e lucha tabata e Presidente di Venezuela, Carlos Andres Perez, kende habilmente a sa di saca curpa di cualke compromiso cu por a pone den dificultad politico o diplomatico cu Hulanda. Y pa confirma cu e lucha di MEP y Betico no tabata pa Status Aparte sino pa Independencia, e ultimo carta di Betico cu nos a publica den DIARIO tabata hopi explicito pasobra e tabata bisa cu nos a logra e prome paso den e lucha pa Independencia, o sea Status Aparte, pero cu tabata falta awor e cumplimento final di e lucha: Independencia.
Loke mi no ta compronde ta pakico awor tanto beheit pasobra a sali un buki bon hinca den otro di un berdadero profesor Arubiano, o sea Mr. Mito Croes, kende a tuma hopi tempo y esfuerzo pa resumi, cu citanan y fuentenan historico autentico, e caminda recordi den e lucha pa Status Aparte for di su momentonan incipiente te su logro final. Mi no a mira den e buki di Mito ningun postura personal cu e por a asumi pa faborece cualke figura politico di su preferencia, y ta hopi satisfecho cu un relato historico imparcial, bon documenta y historicamente incuestionable.


text:
Cas di Torto
E prome habitantenan tabata e indjannan cu a biba na Aruba tabata uza material cu nan haya den naturalesa pa construi nan cas.
Kontenido
Origen di cas di torto[editá | edit source]
A cuminsa traha cas di torto of cas di lodo den siglo diesocho. Nan tabata uza mescla di lodo y yerba seco. Ta pensa cu e tradicion di traha cas di torto a bin for di Venezuela, pa motibo cu na peninsula di Paraguana tabatin e mesun sorto di cas aki, cu nan tabata yama "casa de torta". E tradicion aki a sigui te na aña 1925. Ta calcula cu na Aruba tin mas of menos sesentidos cas di torto ainda, aunke solamente cuater ta den bon estado.
Sistema di construccion[editá | edit source]
Despues cu limpia e tereno y pareh'e, ta cuminsa cu trahamento di e cas. Nan tabata coy cuater brasa diki di cuihi cu parti ariba un horket y hinca esakinan den tera. Parti ariba tambe nan tabata pone taki diki di cuihi pa forma asina e spant pa carga e dak. Ora cu nan cla cu esaki, nan tabata pone tur e partinan cu lo forma porta y bentana. Despues cu nan finalisa e skelet, nan tabata vlecht tur esaki den forma di crus, lagando solamente e partinan pa porta y bentana habri.
Dak[editá | edit source]
Pa traha e dak, nan tabata uza pal'i maishi. Nan tabata laga esaki seca den bohi. Despues tabata habri e bohi fo'i otro y tabata pres e pal'i maishi debidamente. Djey nan tabata pone esakinan riba e skelet pa forma e dak.
Muraya[editá | edit source]
Nan tabata pleister e skelet tur dos banda cu torto, esta e mescla di lodo cu yerba. Nan tabata yena e skelet cu aporoximadamente dies centimeter di torto cada banda. Tin hende ta bisa pañota en bes di pleister. Despues nan tabata blancha e cas cu un mescla di calichi mula y aloe. Cu e calki aki e cas tabata haya un colo un poco geel. E marga di e aloe tabata evita comehein drenta den structura di e cas. Nan tabata pone bentana y porta habri pafo y tabata duna nan generalmente un colo berde scur.
Particion di e cas di torto[editá | edit source]
Un cas di torto ta consisti di un sala, un cushina y un of dos camber. E hendenan di cas tabata cushina riba fogon. Riba esaki tabatin fogon, nan tabata uza un confo pafo pa cushina. Bestro y baño tambe tabata pafo.
Tradicion[editá | edit source]
Trahamento di un cas asina tabata un asunto colectivo. Famia, bisiña y amigo tabata haya cuminda y bebida. P'esey hopi biaha ainda bo ta haya tur e famianan ta biba cerca di otro. Den construccion cada un tabatin cu paga lomba.
Desaroyo di cas di torto[editá | edit source]
Segun tempo tabata pasa a bin cambio den e estilo di construccion di e casnan aki. E murayanan tabata bira cas bes mas diki, como cu tabata uza piedra basta grandi pa traha. E dak si a keda e prome temponan di pal'i maishi. Cu binida di Lago na 1924, nan a cambia e daknan pa zim of asbest. Poco poco a cambia porta y bentana tambe, sea pa yalusi di palo of pa glas. Teniendo cuenta cu clima di Aruba, e cambionan aki no tabata asina faborabel, ya cu e casnan no tabata asina fresco mas manera esunnan original. Na Masiduri ainda po observa un cas di torto y na Cunucu Arikok tin un replica di un cas di torto. Fuente: Cristal 2


text:
Riba Djaweps Santu Hesus a tuma e pan, a kibr’é i a partié entre nan tur. Komo ku Dios ta riku, pero riku den generosidat pasobra El a duna nos tur kos p'asina nos atministr’é. Ta p'esei e no repartí kos straño. Ela a hasi su mes pober mei mei di pobernan i ku e pan ku E tin den man E ta desididu na parti i repartí tambe su propio Kurpa i Sanger. No tin mas ku e bida ku ta bati den su bon kurason i den su wowonan enamorá...
Hesus ta duna tur loke E tin, hasta su bida, pasobra E ta stima. Su kompromiso ku bida lo determiná na stima hasta e último konsekuensianan... Aki mi ta pensa riba tantu tata i mama ku ta hasi meskos. Hòmber i muhé ku no ta pensa di un forma egoista riba nan mes i ta biba pa otronan; pa e famia, pa e yunan..Kuantu di nan ku ta asumí den tur kos konsekuensia i kompromiso pa duna bida partiendo nan mes i repartiendo nan mes manera un pan.
E gesto aki di Hesus di tuma e pan, partié i kompartié ta sintetisá spesialmente tur e sentido di su bida. Ta manera si E lo a bisa ku asin’aki ta mi bida i asina e bida di boso mester ta. Esaki ta amor i ningun otro kos. E amor ku ta duna bida na otronan. Ta manera si E lo ta bisa: risibí komunion huntu ku mi ta di ta dispuesto na biba di e manera aki... manera un pan partí i repartí dor di amor.
E dunamentu aki di bida dor di parti su mes, di Hesus i di tantu hende, únikamente por wòrdu komprendé dor di fe. Solamente fe ta halsa nos na e amor mas grandi aki kaminda muhénan manera Mama Teresa i tantu otro, maske nan no tabatin nan propio yu, ta gasta nan bida p'asina otronan por biba mihó.
E misterio ku nos ta selebrá Djaweps Santu tin di aber ku esaki, ku e misterio di duna bida entregando bo propio bida, partiendo bo mes i repartiendo bo mes manera un pan. Pero na e misterio aki nos ta agregá un misterio masha grandi: e pan aki tumá dor di mannan di Hesus Yu di Dios, ta transformá dor di Su palabranan den Su propio Kurpa i Sanger pa bida di mundu. Un pan di bida por sierto masha spesial.
donderdag 20 maart 2008
Djaweps Santu: E Misterio Di Duna Bida, Dunando Bida
Riba Djaweps Santu Hesus a tuma e pan, a kibr’é i a partié entre nan tur. Komo ku Dios ta riku, pero riku den generosidat pasobra El a duna nos tur kos p'asina nos atministr’é. Ta p'esei e no repartí kos straño. Ela a hasi su mes pober mei mei di pobernan i ku e pan ku E tin den man E ta desididu na parti i repartí tambe su propio Kurpa i Sanger. No tin mas ku e bida ku ta bati den su bon kurason i den su wowonan enamorá...
Posted by Rutzen Lucas at 20.3.08


text:
Digicel a reafirma nan compromiso cu e organisacion E FIN DI SIMAN AKI TIN “NATIONAL GAMES” DI SPECIAL OLYMPICS ARUBA
Digicel a reafirma nan compromiso cu e organisacion
E FIN DI SIMAN AKI TIN “NATIONAL GAMES” DI SPECIAL OLYMPICS ARUBA
Atletanan special lo demostra na comunidad dicon nan ta “Extraordinario”
ORANJESTAD, Aruba – 5 di september 2012: Digicel hunto cu Special Olympics Aruba a anuncia e tradicional ‘National Games’ y tambe presenta e logo nobo, cu ta caracterisa nan compromiso cu pueblo como tambe e innovacion den mundo di comunicacion. Un compromiso cu ta bay mas leu, cu djis ta un compania di comunicacion mobil, ya cu nan slogan ‘Ta Extraordinario’ ta representa un y tur den nan bida diario, haciendo e cosnan extraordinario.
‘National Games 2012’ ta priminti di bira un evento deportivo hopi fascinante y interesante, demostrando e gran talento y habilidad deportivo cu nos atletanan special tin. Digicel semper ta atento cu e desaroyo y di nos atletanan special y ta aplaudi y balora enormemente nan gran dedicacion y disciplina cu nan tin pa nan trainingnan.
Durante henter e fin di siman aki, lo tin diferente actividad deportivo y Digicel kier invita pueblo henter pa bin disfruta y alabes apoya nos atletanan special. Digicel a bolbe reconfirma nan areglo di patrocina Special Olympics, demostrando nan sosten total na e atletanan aki, cu sigur ta un bibo ehempel di e slogan ‘Ta Extraordinario’. Loke ta haci e actividad deportivo aki extraordinario, ta cu e staf di Digicel tambe lo t’ey presente como boluntario na tur e actividadnan deportivo. Un gesto di e empleadonan di Digicel, cu ta hacie cu hopi amor y pasion, dunando sosten completo na nan slogan nobo’ Ta Extraordinario’.
‘Aruba National Games 2012’ ta inicia diabierna 7 di september, brindando un y tur un tremendo apertura na Stadion Guillermo Trinidad na Dakota, for di 5:30 te 7:30pm y despues lo sigui di biaha cu e competencia den atletismo, cu ta programa pa termina 9’or di anochi.
Diasabra 8 di september lo tin 2 actividad deportivo, cu sigur ta priminti di bira un evento cu hopi animacion y euforia. Pa 10or di mainta te cu 12or di merdia, lo tin e deporte di Badminton na Centro Deportivo Playa, band’i Colegio Arubano y mas den e oranan di merdia, pues di 2or pa 6or, lo tin e deporte di futbol, na veld Britania na Piedra Plat.
Diadomingo 9 di september e agenda di actividad ta yen. Ya pa 9’or di mainta te cu 1or di merdia lo tin e weganan di Bolas na veld band’i gymzaal SVGA, unda cu e atletanan lo demostra nan gran talento den bolas. Despues for di 1’or te cu 3or di merdia lo tin varios evento y wega recreativo, hunto cu e bus di Salud na SVGA (Piedra Plat 97A), brindando asina un y tur presente un oportunidad pa controla nan salud y alabes cera conoci cu un proyecto di salud unico. E clausura lo tuma luga na Centro Man Na Obra for di 3or te cu 6or di atardi, unda lo cera conoci cu tur e ganadonan di e diferente deportenan.
Digicel y Special Olympics Aruba ta invita un y tur pa disfruta di un fin di siman deportivo y tambe apoya tur e atletanan den nan deporte, ya cu por spera diferente bataya fuerte p’e prome luganan y tur e atletanan ta hopi bon prepara y asina forma parti tambe di e grupo di “Ta Extraordinario”.


text:
Download
Proyecto Scol Multilingual
Encuesta
Bo ta haya cu Aruba, Boneiro y Corsou mester tin un solo ortografia (manera di skirbi) pa Papiamento?
Documentario "Papiamento, Nos Idioma" na ATV
Publica: 21 di mei 2010
Oranjestad - Dia 21 di mei 2003 Parlamento di Aruba a proclama Papiamento y Hulandes como idioma oficial na Aruba pa medio di un ordenansa. E ley ta encera entre otro cu un ciudadano por skirbi carta oficial pa gobierno na Papiamento tambe. Pa duna atencion na e echo cu ya ta 7 aña cu Papiamento ta idioma oficial na Aruba y den cuadro di promocion di Papiamento, Departamento di Enseñansa ta presenta e documentario “Papiamento, Nos Idioma” dialuna 31 di mei pa 9or di anochi na ATV.
Meta di e documentario ta pa eleva e aprecio pa Papiamento door di duna informacion y presenta echo relaciona cu nos idioma. Pa logra esaki a combersa cu un gran cantidad di experto cu a duna tempo pa comparti nan conocemento y experiencia. Investigacion y redaccion tabata den man di Proyecto Idioma di Departamento di Enseñansa, bou guia di Rebecca Roos kende a percura pa e script. Produccion tabata na encargo di ECA.
E produccion, cu tin un duracion di 70 minuut, ta forma parti di e campaña di promocion “Nos idioma ta den bo man. Papiamento, cuid’e!”, un proyecto financia pa Fondo Desaroyo Aruba y cu ta na encargo di Departamento di Enseñansa.
Intencion di e documentario “Papiamento, Nos Idioma” ta pa nos tur, adulto y hoben haya sa mas tocante Papiamento. Mas nos sa di nos idioma, mas nos lo sa di dun’e su balor y sa con pa defend’e. E documentario lo lanta nos curiosidad pa nos sigui explora y investiga nos idioma.
Tur cu ta desea di haya mas informacion tocante Papiamento por bishita e website www.papiamento.aw. E website ta contene informacion tocante historia y desaroyo di nos idioma Papiamento, diferente articulo tanto general como cientifico, lista di buki y diccionario, como tambe regla di gramatica y ortografia di Papiamento. Na momento di duda con ta skirbi un of otro palabra, por consulta e “Vocabulario Ortografico di Papiamento” cu ta un lista cu ta contene mas cu 17.000 palabra, obtenibel pa un y tur por download for di riba e website.
Den e buki di telefon di Setar 2010 tambe por haya informacion tocante regla di gramatica y ortografia di Papiamento cuminsando na pagina 18 di e seccion “community pages”.
Esnan cu ta desea di comparti nan opinion of simplemente papia riba e topico aki, por acudi na e pagina “Papiamento Aruba” riba Facebook.
Sintonisa ATV canal 15, dialuna 31 di mei 9or di anochi pa e documentario "Papiamento, Nos Idioma".


text:
Editorial – Balor di Bida
WILLEMSTAD – A para bira kustumber riba nos pais ku hopi hende no ta respetá bida di otro mas. Atrakonan arma, ku violensia i hasta morto komo konsekuensia, a para bira òrdu di dia. Aksidentenan di tráfiko ku konsekuensia fatal tambe ta na òrdu di dia. Djarason dia 8 di Yanüari 2014 atrobe nos por a mira un ehèmpel klásiko di esaki. Un Haitiano, sin reibeweis i sin seguro di outo, ta disidí di kore pasa rei di outo pa despues dal frontal kontra un famia Hulandes ku tabata bini di direkshon kontrali. Konsekuensia di e aksidente horibel aki ta 2 morto i un herido. Un tata ku un mama ta bai laga un yu di 6 aña huérfano. Simplemente no ta respetá reglanan di tráfiko mas. Esaki ta duna motibu pakiko nos ta bisa ku mester introdusí sierto leinan nobo. No por ta asina ku nos ta keda chambuká den leinan bieu for di tempu di kouchi baulo. E tempunan ei ainda nos hendenan tabata demostrá rèspèt pa nos leinan. Awendia esei tambe a pasa pa antaño. Den nos konsepto e Haitiano sinbèrgwensa aki mester bai sera pa por lo ménos 10 aña. E aksidente aki a sosodé bisto i klaramente pa su falta di respetá nos leinan di tráfiko. Kemen e la okashoná un aksidente di tráfiko ku morto komo konsekuensia. Pa esaki e lo mester paga karu. Dia aden, dia afó nos ta testigu di e tipo di antisosialnan aki ku ta kere ku kaya ta di nan so. Ántayera mes tambe un individuo a disidí di pasa bòshi outo pareu riba Santa Rosaweg. Su kareda a bin kaba ku un aksidente frontal komo konsekuensia. Den e kaso aki no tabatin morto komo konsekuensia pero meskos e lo por tabata e kaso si. E antisosial aki despues di su akto a para heringá tambe. Inkreibel. E mener aki mester pèrdè su reibeweis pa por lo ménos 2 aña. Ta e tipo di leinan aki nos dirigentenan polítiko mester kuminsá introdusí si nos ke frena e ola di mortonan ku ta kai den nos komunidat pa motibu di tráfiko insigur i/òf kriminalidat. Sinseramente nos ta spera ku lo hasi oido na nos sklamashon pa introdusí leinan severo pa frena e falta di rèspèt pa nos leinan aki. Nos lo sigui vigilá e tipo di kosnan aki ku wowo di falki.
Latest posts:Back to top
- Kaminata den naturalesa na Recreatie en Kampeercentrum Ronde klip.
- Ta parse ku Korsou día pa día mas ta pèrde rèspèt pa e ser femenino - Detenshon pa maltrato relashonal.
- Detenshon pa maltrato relashonal.
- Detenshon pa menasa, destrukshon i maltrato.
- Detenshon pa menasa.
- Kurso di beibel na Sentro di bario Souax.
- Akshon Ta Basta Awor.
- Detenshon di un hòmber pa menasa.
- Atrako i entrada hudisial.
- Diskurso OCTA Chairman Minister President H.E. Mr. Ivar Asjes.


text:
Washington Slagbaai National Park
PARKE NASHONAL[editá | edit source]
Parke nashonal washington slagbaai ta e área parti nortwest di Boneiru.E park nashonal tin un area di 5643 hèktar,su serunan,bronnan di awa dushi,playa y bokanan di laman,saliñanan,flora y founa ta forma un naturalesa úniko.E paisahe tin struktura geológiko ku a surgi mas òf menos 90 mion añanan pasa dor di un volkan bou di awa.Interesadó nan por bishita e park nashonal na Boneiru òf klik riba e linko eksterno pa mas informashan.


text:
Izaline Calister
Izaline Calister (Kòrsou, 9 mart 1969) ta un kantante i kompositor di kantika. El a biba na Kòrsou te edat di 18 aña. Awendia e ta biba na Groningen (Hulanda). Su músika ta kontené un meskla di elementonan karibense i djès. E ta kanta na Papiamentu.
Durante di su hubentut, Izaline Calister a kanta den e kornan Perlitas i Grupo Forsa. Na 1995 e tabata kantante di Deco Deco, un banda lokal na Korsou. Di e ora ei el a hasi paseo ku varios banda. Na aña 1998 el a funda The Izaline Callister Band. Su promé álbum, Soño di un muhé (aña 2000), tabata hopi popular na Kòrsou.
Izaline su ultimo album lo sali den luna di mei 2009.
Linknan eksterno[editá | edit source]
- [1] - Portal ofisial di e artista


text:
Pa medio di e comunicado aki comision Union y Comunion di e parokia di Savaneta y Pos Chikito kier a invita tur parokiano y pueblo henter pa bini na e feria den hofi di pastoor di misa Sagrado curason di Hesus na Savaneta. Esaki lo ta diadomingo 6 di mei 2012, di 9.or di mainta te cu 1.or di merdia.
Meta di e feria ta pa comparti cu otro, conoce otro miho y intercambia experiencia di trabou y oracion.
Ariba e dia aki e gruponan lo expone nan materialnan y lo purba haya mas boluntario pa yuda den parokia. Tambe lo bay tin un grabbelton pa e muchanan, snacks, cos di bebe, caha di orgel y un koor pa entretene esnan presente. Pastoor Andres y e comision ta warda boso na e feria.


text:
Aeropuerto Ca Mau
Aeropuerto Ca Mau (Sân bay Ca Mau) ta e aeropuerto di Ca Mau, Vietnam ku ta situá na parti nort di Ca Mau, 2 kilometer di Willemstad. E aeropuerto tin servisio pa Ho Chi Minh City. Aeropuerto Dong Hoi tin un solo pista di direkshon 09L/27R ku un largura di 1.500 meter i 45 meter di hanchura.
Na aña 2008 un terminal nobo a habri ku un kapasidat di 0,5 mion pasahero pa aña, ekipá pa tur tipo di avion. Ku e terminal nobo akí e aeropuerto ta purba mantené su bon reputashon riba tereno di efisiensia, komodidat i seguridat.


text:
Helium
Helium ta e elemento kímiko ku number atomiko 2 anto un peso atomiko di 4.002602, ku ta wordu representa dor di e symbulo He. E ta un gas sin kolo, sun holó, sin màk, in-toksiko, anto inerto ku ta e kabes di e grupo di gasnan nobel den e mesa periodiko. Su punto di herebé i smelt ta esun di mas abou den e elementonan anto e ta eksistí solamente komo un gas ku eksepshon di kondishonan ekstremo. Despues di hidrogeno e ta e di dos elemento mas abundante den e universo, anto ta kompone 24% di e masa di nos galaksia.


text:
Nekropolis di Giza
E Nekropolis di Giza ta para riba e Plateau di Giza, na e kabamentu di e siudat di Kairo. E compleho aki di monumentonan ansiano ta inklui e Piramidenan Grandi, e skulptura massivo konosí komo s Sphinkso, un par di semeterio, un siudad di trahadonan anto un compleho industrial. E ta situa 9km for di e siudad bieu di Giza. E piramidenan tabata popularisa den tempunan Helenistiko ora e Piramide Grandi a wordu listá dor di Antipater di Sidon komo un di e Siete Wondernan di Mundu. Awendia e ta e uniko wonder ansiano ku te ahinda ta eksistí.


text:
Diskurso di Su Mahestat Rei Willem-Alexander (Papiamento)30 april 2013
Miembronan di Parlamento General,
Awe mi a bini boso Reunion Uní, pa keda huramentá i instalá komo boso Rei. Pa e motibu akí, komo representante di pueblo elehí, boso ta aki huntu den kapítal. Esaki ta simbolisá nos relashon konstitushonal.
Den transkurso di dos siglo e Reinado Hulandes a mara inseparablemente ku e demokrasia parlamentario. E instalashon akí i e huramentu ku mi ta hasi aki ratu, ta konfirmá e union ei, ku ta ankrá den e Statuto di Reino i e konstitushon.
Demokrasia ta basá riba konfiansa mutuo. Konfiansa di siudadano den su gobièrnu. Un gobièrnu ku por tene su mes na regla i ta brinda perspektiva. Pero tambe konfiansa di e gobièrnu den su siudadanonan. Un pueblo ku ta sinti su mes ko-responsabel pa e interes general i ta sali pa otro. Tur empleado públiko, sea elehí, nombrá òf apuntá mester aportá nan parti na e konfiansa ei. Asina ei ta mantené demokrasia.
"Pa gana konfiansa mutuo tin un tarea kontinuo den chikí i den grandi." Esei mi mama a menshoná den su delaster diskurso di pasku komo Reina. Trintitres aña largu el a duna konfiansa i no a abusá di e konfiansa hañá. Esei ta e base di su outoridat. E tabata para pa e balornan ankrá den e konstitushon i na kual el a mara su mes seremonialmente dia 30 di aprel 1980. E tabata duna realse na esei ora e tabata haña nesesario. Pasombra e echo ku e Rei no tin responsabilidat polítiko, no ta nifiká ku e no ta karga responsabilidat propio. Sino e huramentashon, ku aki ratu ami tambe lo hasi den e Reunion Uní akí, lo no tin balor.
Kerida Mama,
Bo tabata Reina kompletamente konsiente di e responsabilidatnan ku esaki ta mará na dje. Bo tabata henteramente dediká na e obligashonnan di bo funshon. Pero bo tabata tambe yu muhé, esposa, kabes di famia i mama. Na kada un di e responsabilidatnan ei tambe bo tabata ker a duna realse total. Esei a okashoná tenshon interno debesenkuando. Pero bo tabata sa di uni bo obligashonnan múltiple den un konteksto animá. Nunka tabata hasi un apelashon en bano riba bo. Tambe riba dianan di tristesa personal bo tabata un sosten di konfiansa pa nos tur na e manera di mas kariñoso.
Ku yudansa di mi tata bo a desaroyá bo mes estilo komo Lareina. Popularidat kòrtiku no tabata e kompas riba kual bo tabata biaha. Bo a mantené un rumbo stabil i puro pasombra bo ta sa di ta forma parti di un tradishon largu. Trankil meimei di momentu turbulento.
Mi ta sigui bo pasonan. Mi tin un bista kla di mi funshon. 'Kiko futuro por trese', niun hende no sa. Pero unda ku e kaminda bai i kon leu ku e mester hiba mi, bo sabiduria i bo kalor lo mi karga ku mi semper.
Mi sa ku mi ta ekspresá e sentimentu di hopi hende na Hulanda i di e partinan di Karibe den nos Reino ora mi bisa: danki pa tur e añanan bunita den kual nos por tabatin bo komo nos Reina!
Kada Rei ta duna su mes interpretashon na e funshon. E ta un otro persona, den un otro époka. Reinado no ta státiko. Den nos reglanan segun derechi estatal e por a adaptá su mes kontinuamente na situashonnan ku ta kambia. E espasio akí e ministernan i Parlamento General a ofresé e Rei tambe.
Alabes e Reinado ta un símbolo di kontinuidat i kolektividat. E ta un konekshon direkto ku nos pasado estatal, e tapeit di nos historia kaminda awe nos tambe ta sigui ila konhuntamente. Den historia nos ta haña e balornan ku nos ta kompartí ankrá. Un di e balornan akí ta trata e ròl sirbiente di e Rei. E Rei ta ehersé su funshon na disposishon di e komunidat. E realisashon profundo akí ta keda fihá pa Parlamento General ya na 1581 den e pláka di Verlatinghe, e akta di nasementu di lokual despues a bira Hulanda.
Mi ta drenta den un periodo ku hopi den Reino ta sinti nan mes vulnerabel i insigur. Vulnerabel den nan trabou òf ku nan salú. Insigur enkuanto nan entrada òf sirkumstansia di biba. Ku yunan ta bai tin un mihó bida ku nan mayornan, ta parse di ta ménos evidente ku ántes.
Kada ken riba su mes ta parse manera nos tin ménos grep riba desaroyo ku ta influensiá nos bida. Nos forsa no ta sintá den isolashon, pero den kooperashon. Komo famia. Komo amigu. Komo habitante di un kaya òf bario. Komo siudadano di nos Reino. I komo habitante di e mundu akí, ku ta keda konfrontá ku diferente enkargo ku por solushoná solamente riba relashon internashonal.
Unidat i diversidat. Ser úniko í tin e kapasadiat pa adaptá. Realisashon di balor di tradishon í kuriosidat na loke futuro ta trese. E karakterístikanan akí a forma nos na ken nos ta den transkurso di nos historia.
E nesesidat grandi pa eksplorá i preferiblemente ekspandé fronteranan a hiba nos leú! Sinku paisano spesial ta para símbolo pa esei. Nan ta yena akinan, awe, un ròl tradishonal, pero ta na mes momentu e prueba vital di loke nos ta kapas di dje.
Tras di nan ta pará shenmil otro ku ta distinguí nan mes na nan mes sistema. Nan aporte tambe ta indispensabel. E speransa di nos pais ta skondí den e interakshon harmonioso di tur e personanan ei, ku nan talento, grandi i chikitu. Inventividat, ánimo i frankesa ta nos forsa pa siglonan largu. Nos por ofresé e mundu hopi ku esaki.
Komo Rei mi ke enkurashá hende pa uza aktivamente e posibilidatnan ku nan tin. Kon grandi e diversidat ta, kon diferente nos konvikshon i soño por ta, sin importá unda nos lombrishi por ta derá, den e Reino Hulandes tur hende por laga skucha su stèm i traha konhuntamente riba nivel di igualdat.
Ku orguyo lo mi representá e Reino i yuda deskubrí oportunidatnan nobo. Mi ke hasi konekshon, señalá relashon i propagá loke ta uni nos, Hulandesnan, tambe den tempu di alegria grandi i tristesa profundo. Asina ei ami komo Rei por fortifiká e konfiansa mutuo entre siudadano i gobièrnu, mantené e demokrasia i sirbi e interes general.
Mi ta asumí e funshon akí ku gratitut. Gradisidu pa e edukashon ku mi mayornan a duna mi i pa e espasio ku mi a haña pa prepará mi mes pa e funshon akí. Hopi a yuda mi ku konseho i akto; tur mi ta yama danki.
Gabinetenan konsekutivo, sostené pa Parlamento General, a duna mi e posibilidat pa por tin un ròl propio riba diferente tereno di trabou. Asina ei mi por a hasi hopi den i pa Hulanda. E trabou ei a hasi mi konsiente di loke mi por nifiká den mi posishon. Tambe el a duna mi e oportunidat di atkerí un bista sólido den tópikonan ku ta fundamental pa nos pais, manera un maneho responsabel ku awa.
Eksperensia nashonal i internashonal a formá mi na ken mi ta. Ku konfiansa mi ta tribi bisa mi mes i mundu: mi ta aseptá e funshon akí ku konvikshon. Ademas mi ta realisá kon inmensamente felis mi ta ku sosten di mi kasá Máxima. E ta konsiente di e limitashon personal ku su posishon ta eksihí di dje debesenkuando. El a sera nos pais den su brasanan i a bira Hulandes meimei di Hulandesnan. E ta kompletamente dispuesto pa pone su númeroso kapasidatnan na disposishon di mi Reinado i e Reino di nos tur.
Miembronan di Parlamento General,
Awe nos ta konfirmá na otro nos responsabilidat i obligashon mutuo. E Statuto pa e Reino i konstitushon ta nos fundeshi kolektivo. Den añanan bon i ménos bon nos por sigui konstruí riba esei den konfiansa apsoluto ku huntu nos por enfrentá futuro ku kara na laria.
For di e konvikshon ei mi ke kuminsá komo Rei ku tur forsa ku a duna na mi.
Mi ta hura na e pueblonan di Reino ku kontinuamente lo mi mantené mi mes i konservá na e Statuto pa e Reino i konstitushon.
Mi ta hura ku lo mi defendé i konservá e independensia i e teritorio di e Reino ku tur mi forsa; ku mi ta proteh'é e libertat i derechonan di tur Hulandes i tur residente, i utilisá tur medio ku lei ta pone na mi disposishon pa mantené i promové prosperidat, manera ta obligashon di un bon i fiel Rei.
Ku Dios todopoderoso lo yuda Mi!


text:
Promotor
Un promotor ta un profesor di un universidat ku ta guia i yuda un promovendus ku su tésis. E promotor tin komo tarea pa kontrolá i garantisá e kalidat di e investigashon sientífiko i e nivel di e tésis pa e promoshon. Si e tésis wòrdu aprobá dor e promotor mes konserní, e no mag di yuda e promovendus mas na momentu ku esaki tin ku defendé su tésis dilanti otro profesornan i ekspertonan. Mayoria bia e promovendus tin ku paga un promotor pa para komo garantia p’e durante su investigashon sientífiko i su tésis.


text:
Muraya Grandi di China
E Muraya Grandi di China ta un serie di fortifikashonan di piedra i tera den parti nort di China, traha originalmente pa proteha e grensan di e Emperio Chino kontra intrushonan dor di varios gruponan nomadiko. Un par di muraya a wordu traha for di e siglo 5 prome ku kristu anto ta wordu referi nna dje kolektivamente komo e Muraya Grandi, ku a wordu rekonstrui anto mantené for di e di 5 siglo prome ku kristu te ku e siglo 16 despues di kristu. Un di e murayanan mas famoso a wordu traha entre 220 i 206 prome ku kristu dor di e prome Emperador di China, Qin Shi Huang. Tiki di e muraya ei a sobra; e mayoria di e muraya awendia a wordu traha dor di e Dinastia Ming.
E Muraya Grandi ta rek for di Shanhaiguan na parti ost, te ku Lop Nur na parti west, den un arko ku ta delina aproksimadamente e rant sur di Mongolia. E survahe mas komprehensivo, husando teknologia avansá, a resientemente konkludi ku henter e muraya, ku tur su takinan ta rek pa 8,851.8 km . Esaki ta trahá di 6,259.6 km di sekshon di e muraya di berdat, 359.7 km di trahe anto 2,232.5 km (1,387.2 mi) di bariere defensivo manera seru ku riunan.


text:
Scott Joplin
SCOTT JOPLIN[editá | edit source]
Scott Joplin tabata un kompositor i pianista famoso,kompara ku kualkier kompositornan Oropeo den su tempu,ela komponé hopi musik den su bida ku despues tabata konosí komo músika di pelikula.Scott Joplin a nasé dia 24 di november aña 1886 na Texarkana(Taxes)e tabata yu di un famia pober,su tata tabata Jiles Joplin i su mama tabata Florens Givins.Dia Scott tabatin 7 aña di edat ya kaba e tabata un mucha ku hopi talènt den músika.Su mama tabata traha komo kria na kas di un famia blanku,aya nan tabatin un piano kual Scott a kuminsa siña toka.Ku 11 aña di edat ela sigi tuma les di piano serka un Aleman imigrante ku tabata yama Julius Weiss,aya Scott a praktiká diferente estilo di músika foi klasik,himno,opera i hopi variashon di músika oropeo.Despues ela kuminsa praktiká su mes estilo di músika ku ela yamé ragtime.
CRUSH COLLISION MARCH[editá | edit source]
Na aña 1880 Scott Joplin a bai Sedalia kaminda e tabata studia na George R.Smith College di Afro-Merikano na Sedalia(Missouri)ku tabata bou di guia di fundashonnan religioso despues di sklabitut.Scott Joplin a kuminsa su karera musikal na aña 1891 despues ku ela bolbe Texarkana.Ela kuminda toka ku diferente gruponan musikal.Na aña 1893 ela bai chicago pa bishita World's Fair no komo artista introdusí,nan no tabatin hopi simpatia pa Afro-merikanonan,pero tòg tabatin hopi bishitante nan dje World's Fair a gosa di su músika kaminda e tabata toka ku su prome bend den bisendario di e Fair.Na aña 1894 Scott a bolbe move pa Sedalia,aya ela kuminsa toka den klup ku yama"the Maple Leaf Clup i The Black 400" tabata klupnan sosial pa gentlemen Afro-merikanonan,ayi e tabata konosí komo un pianista respetable,el a kuminsa komposá i duna les di músik.Un di su prome komposishon músikal na aña 1896 tabata "The great crush collision march"despues di staged train crush na Mclennan County(texas).Staged train crush ta un menera ku nan tabata laga dos train bashí bai dal den otro,pero e dia ei a sosode un aksidente,e stomketel nan den e trainnan a eksplotá i metal a bula leu den bisendario mata tres hende i hopi heridá,40.000 hende a bin mira e train crush entre otro Scott Joplin.
MAPLE LEAF RAG[editá | edit source]
Na aña 1899 Scott Joplin a kasa ku Belle un biuda di ruman mayor di Scott Hayden un kolaboradó di Scott Joplin.Arthur Marshall,Scott Joplin i Scott Hayden nan komponé collaborative rags.Joplin su miho komposashon"Maple leaf rag"ku John Stark publishing editor di músika a publiká,ku tabata su prome ragtime hit,ei por a tende kon sublime su estilo di toka tabata.E tabata un maestro den su manera di toka,hopi tokadó i kompositornan a studia su estilo di toka i hopi musikantenan a kuminsa toka rags músika.Despus di e hit grandi"Maple leaf rag" Scott a haya hopi fama,nan tabata yamé"The king of rag Composers."Scott a komposá 44 sorto di ragtime,dance,klasik rag,opera i hopi otro mas.Na aña 1900 Scott ku su kasa a bai biba na st.Louis aya e kasa a duna lus na yu muhé ku a muri un par di luna despues, e relashon ku su kasa no tabata masha bon,pasobra su kasa no tabata interesá den músika i despues nan a devorsiá.Scott a keda biba na st.Louis i a sigi produsí tur su hitnan grandi manera The Entertainer,Elite Syncopation,March Majastic i Ragtime Dance.
REKONOSEMENTU[editá | edit source]
Scott Joplin tabatin hopi fama,pero e no a haya rekonosementu komo un kompositor grandi den su bida,mas ku 60 aña despues di morto ela haya rekonosementu di su ragtime musiká den e pelikula"The Sting" na aña 1973 ku a gana e "Academy Award" di musiká di pelikula un di su hitnan"the Entertainer".Su opera "Treemonisha"di aña 1910 ku a bira un èksito 1975 den e"Housten Grand" a haya e deseabel"Pullitzer Prize".Scott no a haya fama ku e Opera Treemonisha na 1910 komo ku e no por a haya un editor pa publiká su opera.Finansiel no tabata bai bon kune mas ela bai bankrut.Na aña 1917 su salú a bai tras i dia 1 di april 1917 ela muri den Manhattan State Hospital.Despues di su morto hopi kompositornan a usa su estilo, kreashon i eksperensha nan di su opera i rags den kombinashon ku tur sorto di musiká tradishonal riba henter mundu.E tabata un maestro ku a pone e fundamentu pa tur sorto di musiká moderno di awendia. Prome ku Scott Joplin a muri ela bisa un amigo di dje"Ta despues di mi morto mi lo haya rekonosementu komo tokado,kompositor i The king of Ragtime"Historia di maestro grandi.


text:
Si corte superior dicidi cu Giordano mester bay bek den detencion, Aruba lo pidi Merca pa su extradicion
ORANJESTAD (AAN): Diamars Abogado General Taco Stein a duna un conferencia di prensa como vocero di Ministerio Publico pa loke ta trata e caso di desaparicion di e Mericano Robyn Gardner.
Durante e conferencia di prensa, Stein a bisa cu Diamars mes e sospechoso principal Gary Giordano a worde laga den libertad, despues di a sinta 30 dia mas den detencion preventivo.
Siman pasa fiscal a pidi un prolongacion di detencion pa e sospechoso di 30 dia mas, pero e huez a rechaza e peticion.
Motibo di pidi pa un prolongacion di detencion ta e hecho cu Giordano sigur lo bandona nos isla, e caso a shock comunidad, e seriedad di e caso y e hecho cu Giordano lo por afecta e investigacion di e Sali liber.
Como cu e fiscal ta haya cu tin suficiente motibo pa tene e sospechoso mas largo, el a apela decision di e huez den corte superior.
Awe Corte Superior lo scucha e caso di apelacion y di biaha nan lo duna nan veredicto.
Si duna un orden nobo di detencion, Ministerio Publico di Aruba ta bay pidi Merca extradicion di Giordano.
Dilanti un grupo grandi di prensa Mericano, Stein a splica tambe algun di e diferencianan entre e sistema legal di Merca y esun di Hulanda cu ta worde uza na Aruba.
Entre otro el a indica cu na Aruba y Hulanda no ta uza e sistema di ‘bayl’, unda cu un sospechoso por paga cierto suma determina pa un huez, pa e Sali liber, pendiente di tratamento di su caso.
Stein a sigui bisa cu si corte superior dicta cu Giordano por worde cera back of no, e caso no a termina aki.
“Señor Giordano lo keda nos sospechoso principal”, segun Stein.
Stein a mustra tambe riba e hecho cu nos sistema ta pone cu pa cuminza un huicio contra un persona, tur e evidencia mester ta cla pa por haci esaki.
El a indica cu den e caso aki O.M no a yega na e punto aki ainda.
Segun e abogado general, si e caso di Giordano bin dilanti den un huicio awor, muy probablemente e lo Sali liber di tur acusacion.
“Nos ta determina di sigui cu e investigacion y nos kier sa kico a pasa cu Robyn”.
“No solamente pa sirbi husticia, sino tambe pa famia y amigonan di e muher Mericano haya contesta riba locual a sosode, despues cu nan ser keri a desaparece dia 2 di Augustus”.
Esaki segun Stein, kende a sigui bisa cu specialmente mirando cu dianan di fiesta cu ta bin, esaki mester ta extra dificil pa e famia.


text:
DIGICEL TA BINI KU UN RET NOBO DI 4G
DIGICEL TA BINI KU UN RET NOBO DI 4G
Ku ta duna mas velosidat i kapasidat di data riba selular
WILLEMSTAD/KRALENDIJK - 21 di yüni 2011: Digicel semper ta buska pa brinda su klientenan un mihó servisio, i manera nos klientenan mes por a ripara kaba nos ta trahando duru pa aktualisá nos ret pa un teknologia mas nobo na Kòrsou i Boneiru. E teknologia aki ta un generashon nobo den komunikashon mobil. Digicel ta den e fase final pa asina por ofresé nan klientenan e teknologia di 4G pa Kòrsou ku Boneiru. , asina Philip van Dalsen, CEO Regional di Digicel Group a anunsiá. Dor di e proseso di aktualisashon i kambio, ta kousa ku téknikonan konstantemente mester hasi pruebanan entre e ret aktual i esun nobo. Ta durante e tèstnan aki tin biaha klientenan ta eksperiensha ku e komunikashon ta diferente ku normal. "Nos ta pidi nos sinsero diskulpa na nos klientenan, pero nos ta sigurá ku nos ta den e fase final i ku pronto nan por disfrutá di e teknologia nobo aki", segun van Dalsen a bisa.
Digicel a sigui progresá i a krese enormemente den kantidat di klientenan na Kòrsou i Boneiru, tantu den su klientenan prepago komo tambe esunnan postpago. Ku e kresementu aki den mente, Digicel konosí pa su ret mas grandi i mihó, a lansa un par di aña pasa e ret nobo di generashon 2G, konosí komo EDGE. Pero ku e demanda haltu pa mas i mihó servisio ku nos tin na Kòrsou i Boneiru, a hasi ku e kompania a opta pa hasi un invershon multi mionario pa bin ku un ret nobo, konosí komo e di kuater generashon den teknologia di komunikashon mobil, yama internashonalmente komo e teknologia "4G".
Téknikonan di Digicel mes, inkluyendo ekspertonan di e kompania internashonal konosí "Ericsson", ta na nos isla pa instalá e ret nobo ku mester traha awor simultáneamente banda di e ret aktual di e kompania ku a trese revolushon den komunikashon di selular riba nos isla. E trabounan ta avansando, pero ta rekerí algun prueba mas promé ku por pasa tur nan míles di klientenan for di un ret pa e otro.
Digicel ta kere ku, manera e trabounan ta avansando, ku den algun siman mas nos lo por lansa nan ret 4G den forma ofisial na nos klientenan. Promé ku esei, lo sigui hasi e pruebanan nesesario pa sigurá ku asina nan lansa e servisio nobo i moderno aki, ku e ta traha 100% pa tur kliente. Ku e avansenan teknológiko den mente, Digicel komo e operador di komunikashon mobil ku mas ta kresiendo den Caribe, Sentro Amérika i Oséano Pasífiko, ta konvensí ku e merkadonan lokal lo sirbi komo un berdadero ehèmpel di inovashon pa otronan.
FIN


text:
May 6, 2013 / Lokal
Promé Minister Daniel Hodge hasiendo apelashon....
Segun denunsia di soberanista Semerel
Minister di Hustisia, mr. Nelson Navarro, a anunsiá....
Hefe di KPC, Marlon Wernet, i Fiskal Mayó, Heiko de Jong a partisipá....
...Víktima number sinku(5)...
...segun kolega di partido Pueblo Soberano Ingrid Sanchez... HELMIN WIELS TABATA KONSIENTE DI PELIGER KU E TABATA KORE ...dor di trese bèrdat dilanti...
Marva Browne:
Riba Dia di Rincon Curoil Bonaire ku primisia:
© 2013-15 Extra - Notisia di Korsou


text:
- Aksidente di tráfiko ku herido. »
- Minister balborda i Servisio pa Obra Públiko ta anunsiá apertura di Trabounan di mantenshon riba weg naar westpunt NA ALTURA DI TERA KòRA TA BAI KUMINSA! »
- Embahador di Costa hasiendo bishita di presentashon. »
- 80% Hotel Occupancy in January 2015 Changing the Game… »
- Oradornan lokal konfirmá pa Konferensia di STEP Kòrsou 2015. »
- Sekretario di Estado Fred Teeven (Seguridat i Hustisia) ta finalisá bishita na Boneiru. »
- Skema di UNSEBAKO di e pelíkula Jesus na sentronan di bario afiliá e siman aki. »
- Detenshon di vários trahadó estranhero. »
- E promé partido di Liga MCB su Promé divishon lo tuma lugá den Stadion Antoine Maduro »
- Detenshon di un sospechoso. »
Aksidente di tráfiko ku herido.
Minister balborda i Servisio pa Obra Públiko ta anunsiá apertura di Trabounan di mantenshon riba weg naar westpunt NA ALTURA DI TERA KòRA TA BAI KUMINSA!
Embahador di Costa hasiendo bishita di presentashon.
80% Hotel Occupancy in January 2015 Changing the Game...
Oradornan lokal konfirmá pa Konferensia di STEP Kòrsou 2015.
Sekretario di Estado Fred Teeven (Seguridat i Hustisia) ta finalisá bishita na Boneiru.
Skema di UNSEBAKO di e pelíkula Jesus na sentronan di bario afiliá e siman aki.
Detenshon di vários trahadó estranhero.
E promé partido di Liga MCB su Promé divishon lo tuma lugá den Stadion Antoine Maduro
Detenshon di un sospechoso.


text:
UN DISCURSO Y SU ALCANCENAN
Tin biaha bo ta haya den politica, un o mas persona cu ta kibra cu e molde di loke ta actuacionnan estrictamente partidista, pa asumi posturanan cu ta traspasa e fronteranan di loke ta netamente politica partidista. Mi no tin ningun idea pakico Prome Ministro a hacie durante e conmemoracion di e fecha natalicio di Betico, ni con leu e kier a bay den su enfoke di e figura di kende ta, pa mi, e mas sobresaliente di e ultimo decadanan den e mundo politico di Aruba.
Nos tabata custumbra cu esnan di su partido cu ta canta su glorianan y ta eleva su status, no solamente pa mantene su labornan y su logronan bibo, sino pasobra nan ta sirbi nan tambe como un refleho positivo di nan partido. E dirigentenan di MEP a percura pa mantene e figura y recuerdo di Betico bibo, no solamente pa rindi e debido homenahe na dje, sino pa purba mantene e seguidornan di Betico dentro di e campamento di MEP.
Mike, net lo contrario, y bayendo linea recta contra e normanan estableci den pasado, o sea pa cada lider di cada partido elogia loke ta di nan y trata e otronan cu menos consideracion, a enfoca e figura di Betico como uno di henter Aruba y henter su Pueblo. El a demistifica Betico como un figura di un partido particular, y a convirtie den un figura nacional, cantando su glorianan den terminonan realistico, y elogiando su logronan pa Aruba.
El a rekeri un gran curashi di parti di Mike, pasobra mi ta sigur cu dentro di su mesun partido no ta tur a keda conforme cu e contenido di su presentacion, y a prefera di laga Betico keda como un figura di MEP, pa asina su mesun hendenan ocupa nan mes cu e labor di mantene su obtencionnan como parti di su partido. Sinembargo, Mike a logra mishi cu e sentimentonan di hopi hende cu a keda conforme cu e Prome Ministro di Aruba a papia manera un estadista y a reconoce e meritonan di un politico cu no ta pertenece na su partido.
Pa prome biaha Betico a ser reconoci door di un politico prominente cu no ta di su partido, como un “libertador”, termino cu cual diferente persona ta sinti nan mes un poco incomodo, por ta pasobra nan ta basa nan mes mas riba e definicion propio di e palabra y no su simple relacion cu un of otro hazaña o logro. Betico ta keda e constructor di nos Status Aparte. Su lucha a conduci nos na e logro ey, y no ta importa cuanto declaracionnan contrario surgi, e ta keda, den mi buki, e berdadero autor di nos Status Aparte.


text:
Misa Catolico Romano
Misa Apostolico Catolico Romano ta e misa cristian di mas grandi rond mundo, clamando mas cu un biyon miembro. Su lider ta e Papa cu ta cabes di e College di Obispo. Un comunion di e Misa Latino y e Misa Oriental Catolico, cu e meta pa plama e cristianismo di Hesucristo, e hacimento di sacramento y practica di e bondad.
E ta e misa esun di mas bieu rond mundo cu ta haci e cristianismo y a hunga un rol masha grandi mes den e cultura occidental. Ta di opinion cu Hesucristo tawata e prome fundadonan, cu e obisponan ta e siguidonan di e apostelnan y cu e Papa como sucero di San Pedro a haya un primacio universal.